Jul 19, 2021 - LAJKOVAC NA DLANU\nJul 19, 2021 Oct 28, 2021 Snežana Bilić\nMarko Ivković (1988) iz Lajkovca, superligaški sudija sa liste prve grupe, bio je glavni sudija na svojoj prvoj internacionalnoj utakmici. Utakmica je odigrana u Novom Sadu, a sastale su se reprezentacije Brazila i Ujedinjenih Arapskih Emirata. Brazilci su naime bili na pripremama u Novom Sadu, dok su reprezentativci Emirata pripreme obavljali u Staroj Pazovi. U pitanju je pripremna fudbalska utakmica za Letnje olimpijske igre u Tokiju. Olimpijska reprezentacija Brazila je zapravo u Novom Sadu odigrala generalku pred polazak na Igre u Tokiju, gde brani zlato osvojeno u Riju pre pet…\n“Dani vodenica 2021.” U organizaciji Turističke organizacije opštine Lajkovac, završavaju se u utorak 20. jula, izložbom slika Snežane Jovanović i pesničkom večeri u Jolića vodenici, nakon koje će poetske poruke učesnika u boci simbolično biti poslate niz talase reke Kolubare. Otvaranje izložbe slika Snežane Jovanović u Jolića vodenici je u u utorak 20. jula u18 časova, a potom će uslediti poetsko veče, koje će okupiti brojne pesnike. Snežana Jovanović, penzionerka iz Lajkovca (65), samouka je slikarska, koja sa četkom i i bojama druguje od rane mladosti. Izlagala je na Susretima…\nOd neophodnih 1.760.000,00 do sada je donacijama prukupljeno 72 % ili 1.273.003,70 dinara za nastavak lečenja i rehabilitaciju Petra Batrićevića iz Ćelija. Uz to, ukupan potreban iznos podložan je promeni, ukoliko nastanu dodatni troškovi tokom perioda lečenja. Zaključno sa 19. julom, ukupno je poslato 1 890 SMS poruka za Petra Batrićevića. Na Petrovom računu je trenutno tek nešto više od 50 000,00 dinara, što nebi bilo ni približno dovoljno za nastavak njegove rehabilitacije. Petar se nedavno vratio sa rehabilitacije iz Niša. Za lajkovacnadlanu.rs kaže, da je prezadovoljan postignutim rezultatima i zahvalan…


Dojče banka smanjuje troškove i otpušta 18.000 radnika › Made-in-Germany.rs\nDojče banka najavljuje da će morati dodatno da smanji troškove kako bi se do 2022. godine vratila staze profitabilnosti, a potvrdila je i prethodno najavljeni plan o ukidanju 18.000 radnih mesta.\nNajveća nemačka banka je usred velike reorganizacije pod rukovodstvom glavnog izvršnog direktora Kristijana Zevinga, u oviru koje će smanjiti broj zaposlenih i izaći iz vlasničkog učešća u nekim kompanijama, navodi agencija Rojters.\nNemačka banka je u poslednjih pet godina konstantno beležila gubitke koji su ukupno dostigli više od 15 milijardi eura. S tim u vezi, Zeving je najavio novu fazu restrukturiranja banke, poručivši zaposlenima da „sada prelazimo iz defanzive u ofanzivu“.\nBanka je saopštila da će do 2022. smanjiti troškove poslovanja na 16,7 milijardi eura, umesto na 17 milijardi, kako je ranije bilo planirano, a rukovodstvo trenutno razmatra da ostvari uštede na poslovnom prostoru i putovanjima u okolnostima krize izazvane korona virusom.\nU Dojče banci prognoziraju da će do 2022. godine uspeti da ostvare prihode od 24,4 milijarde eura, pri čemu za period od 2018-2022. očekuju povećanje prihoda u sektoru investicionog bankarstva za 3 posto, umesto ranije predviđenih 2 posto. Ipak, banka je smanjila projekciju prihoda iz svog korporativnog poslovanja.\nAkcije Dojče banke, koje su u martu rekordno izgubile na svojoj vrednosti, do danas su porasle za oko 38 posto, a na popodnevnom trgovanju u Frankfurtu ojačale su za 0,6 procenata.


Arhiva - Na ovoj fotografiji od 26. septembra 2019, direktor Kancelarije Sekretarijata za unutrašnju bezbednost u Nu Džersiju Džered Mejpls govori tokom saslušanja u podkomitetu Sekretarijata u Školi za bezbednost, na Kapitol hilu, u Vašingtonu.\nBezbednosni zvaničnici SAD upozoravaju da nasilni domaći ekstremisti predstavljaju pretnju predsedničkim izborima koji se održavaju narednog meseca, usled rasta političkih tenzija, građanskih nemira i strane kampanje širenja dezinformacija.\nFederalni istražni biro (FBI) i Sekretarijat za unutrašnju bezbednost (DHS) izdali su memorandume u kojima se navodi da će pretnje koje domaći ekstremisti predstavljaju po ciljeve koji su u vezi sa izborima verovatno narasti na izborni dan 3. novembra.\nTa upozorenja za sada su većim delom ostala unutrašnja. Ali Kancelarija DHS-a u Nju Džerziju preuzela je neobičan potez javnog naglašavanja pretnje u slabo primećenom izveštaju na svom vebsajtu protekle nedelje.\nDžared Mejpls, direktor Kancelarije DHS-a u Nju Džerziju, koja je objavila procenu pretnje, ocenio je da se takva pretnja nije dogodila u američkoj istoriji. "A ako i jeste, od onda su prošle decenije, ako ne i vekovi".\nProtesti širom zemlje tokom polednjih meseci zbog rasne nepravde i policijske brutalnosti najvećim delom su bili mirni, ali neki su odveli u nasilnu konfrontaciju, uključujući i onu između ekstremista sa levice i desnice.\nSjedinjene Države se suočavaju sa pandemijom koronavirusa, visokom stopom nezaposlenosti i nastavkom predsedničkih izbora u polarizovanoj političkoj klimi.\nPredsednik Donald Tramp protekle nedelje odbio je da se obaveže na mirnu predaju vlasti ukoliko izgubi na izborima od demokratskog rivala Džoa Bajdena. Tramp je pokušao da baci sumnju na legitimitet izbora zbog svoje zabrinutosti zbog glasanja poštom, koju su demokrate podstiču tokom pandemije koronavirusa\nDokumentovani slučajevi prevare tokom glasanja poštom ekstremno su retki i izborni eksperti kažu da bi bilo gotovo nemoguće da strani faktor ugrozi izbore kroz proces slanja glasačkih listića poštom.\nU nedavnom internom biltenu FBI-a upozorava se da domaći ekstremisti sa različitim ideologijama verovatno predstavljaju sve veću pretnju vladi i ciljevima koji su u vezi sa izborima uoči izbora, reči su osobe koja je upoznata sa sadržajem biltena, čiji su delovi prvo objavljeni na Jahu njuzu.\nPortparolka FBI-a rekla je da agencija "rutinski deli informacije sa našim partnerima za sprovođenje zakona kako bi pomogla u zaštiti zajednica kojima služe", ali je odbila da komentariše konkretan dokument.\nU memorandumu DHS-a od 17. avgusta kaže se da bi ideološki vođeni ekstremisti i drugi akteri "mogli brzo da se mobilišu" i da se uključe u nasilje povezano sa izborima.\nDokument, koji je takođe prvi objavio Jahu njuz, Rojtersu je potvrdila osoba koja je sa njim upoznata.\nU memorandumu se kaže da usamljeni prestupnici - beli suprimacionosti i drugi usamljeni prestupnici sa "personalizovanim ideologijama“ - predstavljaju najveću pretnju smrtonosnim nasiljem.\nPortparol DHS-a uputio je Rojters na primedbe vršioca dužnosti sekretara Čada Volfa iznete početkom septembra, u kojima se kaže da je odeljenje "preduzelo akcije bez presedana da bi se pozabavilo svim oblicima nasilnog ekstremizma, posebno uključujući pretnje usamljenih prestupnika i malih ćelija pojedinaca“.\nTramp i njegovi najviši zvaničnici do sada nisu javno istakli bilo kakvu pretnju nasilnih ekstremističkih grupa po izbore.\nTrampovi zvaničnici prstom su upirali na levičarske anarhiste i antifašiste tokom protesta protiv policijske brutalnosti i rasizma tokom leta, ali spisi saveznih sudova pružaju malo dokaza koji pokazuju da su uhapšeni zbog nasilnih radnji bili pripadnici krajnje levih grupa.\nProšle nedelje, prva dva zvaničnika DHS-a priznala su na kongresnim saslušanjima, međutim, da su beli suprimacionisti predstavljali najsmrtonosniju domaću pretnju Sjedinjenim Državama u poslednjih nekoliko godina.\nDirektor FBI-a Kristofer Vrej rekao je tokom saslušanja u Kongresu ranije ovog meseca da je njegova agencija sprovodila istrage protiv nasilnih domaćih ekstremista, među kojima su beli suprimacionisti i antifašističke grupe.\nRekao je da je najveći deo istraga bio o belim suprimacionističkim grupama.\nSuprimacionističke, antisemitske, antivladine i srodne ideologije vezane su za 77 posto od 454 navodna domaća ekstremistička ubistva u protekloj deceniji, podaci su koje je prikupila Antiklevetnička liga, njujorška organizacija koja se bori protiv širenja mržnje, što je predstavljeno na jednom od kongresnih saslušanja prošle nedelje.\nPortparol Saveta za nacionalnu bezbednost Džon Ulijot rekao je Rojtersu da je Trampov najviši interes "zaštita SAD od svih pretnji - i stranih, i domaćih", kada je upitan da li se predsednik javno obratio povodom pretnji po izbore.\nMejpls, direktor DHS-a u Nju Džerziju kaže da njegova agencija nije izdala procenu opasnosti pred izbore 2016, ali da je ovaj put to neophodno.


Dvanaestog aprila ove godine navršiće se čitavih 58 godina od istorijskog leta u svemir Jurija Gagarina, čime je ovaj sovjetski kosmonaut ujedno postao i prvi čovek u svemiru (zvanično). Veliku popularnost koju je Gagarin za kratko vreme stekao širom planete, želeli su da iskoriste mnogi, uključujući i proizvođače automobila.\nNo, kako je SSSR bio prilično zatvorena država, uz poprilično zategnute odnose sa Zapadom, jednostavno nije priličilo da jedan kosmonaut, član partije, koji dolazi iz radničke porodice, vozi neki prestižni zapadni automobil, dok se u isto vreme propagiraju drugačije vrednosti.\nIpak, prilikom jedne posete Francuskoj i kompaniji MATRA (Mechanique Aviation Traction), koja je proizvodila delove za rakete, Gagarinu je za oko zapao jedan sportski automobil, koji je oblikom podsećao na neke prestiže modele iz Ferrarijeve „ergele“. U pitanju je bio Matra Bonnet Jet VS, kojeg je ova francuska kompanija proizvodila tokom ’60-ih.\nPrimetili su to i Francuzi, koji su odlučili da Gagarinu, nakon povratka u SSSR, 1965. godine, preko francuske ambasade, poklone upravo ovaj automobil. Tu bi ovoj priči bio srećan kraj da jedan neimenovani jugoslovenski časopis (kakve li ironije!?) nije u izveštaju sa Salona aeronautike u Parizu napisao kako je Gagarin više poklanjao pažnje automobilima nego li avijaciji i raketama!\nNaravno, usledilo je „političko prekorevanje“ od strane Centralnog komiteta, ali je ipak odlučeno da u cilju očuvanja dobrih odnosa sa Francuskom, ali i što manjeg „talasanja“ na domaćoj sceni, Gagarin ostane u posedu pomenute Matre.\nNažalost, Jurij Gagarin je tragično nastradao u trenažnom letu avionom 1968. godine, iste godine kada je i Matra prestala da proizvodi model Bonnet Jet VS. Automobil je nakon toga završio u muzeju sovjetske kosmonautike, da bi ga na kraju, jedan litvanski kolekcionar otkupio od Jurijeve supruge.\nPomenuta Matra je bila prilično inovativan automobil za to vreme, sa karoserijom od specijalne plastike, zahvaljujući čemu je masa vozila iznosila svega 660 kilograma! Pokretao je prilično slabašan 1,1-litarski benzinski motor iz Renaulta 8 od 70 „konja“, ali je zahvaljujući maloj masi, do „stotke“ stizala za 13,2 sekunde, uz maksimalnu brzinu od 173 km/h.


Strategija Srbije: Vojna saradnja sa NATO interes, a sa Rusijom opredeljenje\nAugust 26, 2019 August 26, 2019 admin 0 Comments\nEfikasna odbrana, očuvanje Kosova i Metohije u sastavu Srbije, jačanje međunarodnog položaja i sprečavanje separatističkog delovanja, četiri su najvažnija cilja navedena u Strategiji nacionalne bezbednosti i Strategiji odbrane Srbije, piše „Blic“.\nU tim dokumentima, između ostalog, piše i da Srbija ostaje vojno neutralna, a da je opredeljenje države jačanje saradnje sa Organizacijom dogovora o kolektivnoj bezbednosti (ODKB), čije su članice Rusija, Jermenija, Belorusija, Kazahstan, Kirgizija i Tadžikistan, dok je unapređenje saradnje sa NATO ocenjeno kao „obostrani interes“.\nList navodi da su ova dva važna dokumenta usvojena na sednici Vlade Srbije 8. avgusta, a trenutno su u skupštinskoj proceduri i mogli bi da budu izglasani u oktobru. Dokumenti su usvojeni uz objašnjenje da time Srbija prati promene u okruženju i prilagođava svoju bezbednosnu politiku kako bi na najbolji način štitila svoje nacionalne interese.\nKada je reč o Strategiji nacionalne bezbednosti, među najvažnijim stavkama je istaknuto da su evropske integracije i članstvo u EU nacionalni interesi i strateško opredeljenje Srbije.\nPomoćnik ministra odbrane Srbije Milan Ranković, koji je učestvovao u pisanju strategija, rekao je da osnovno polazište ovih dokumenata čine očuvanje suverenosti i teritorijalne celovitosti, vojna neutralnost, briga o srpskom narodu gde god on živi, evropske integracije i efikasna pravna država.\nPoslednje strategije usvojene su 2009. godine, a vojnopolitički komentator Vlade Radulović naveo je da je u novoj verziji najvažnije to što je jasno i nedvosmisleno prepoznata politika vojne neutralnosti Srbije.\n„Ranije se politika neutralnosti zasnivala na skupštinskoj deklaraciji koja je usvojena 27. decembra 2007. godine. Sada je to promenjeno“, naveo je Radulović.\nPrema njegovim rečima, novina su i odrednice koje se tiču saradnje sa NATO i ODKB.\n„Navedeno je da je opredeljenje Srbije saradnja sa ODKB, a upotrebljena je reč ‘interes’ kada se spominje saradnja sa NATO. Upravo su ove dve reči ključne i tačka su sporenja u vojnoj struci i međunarodnim odnosima. Jer neki ih tumače da svesno i planski želimo još više da se okrenemo saradnji sa Rusijom“, rekao je Radulović.\nIzvor: Blic, Vestionline\n← PREKINUTA EMISIJA NA PINKU! Kada je DAČIĆ ovo rekao Stamatoviću i Čanku u vezi Kosova, nastao je HAOS u STUDIJU\nBeograd prva stanica Mekalisteru u novoj ulozi, sastao se sa Vučićem →\nDačić iz Jagodine poručio: Borićemo se za prava Srba u Crnoj Gori\nDecembar 27, 2019 admin 0\nPoslanici vladajuće koalicije: Čanak ne želi da Vojvodina bude autonomna pokrajina već federalna jedinica


Veličković košarkaš sezone\nKraj duge, naporne i veoma zanimljive košarkaške sezone u Srbiji obeležen je dodelom nagrada najboljim pojedincima Svislajon Superlige za sezonu 2008/09. Prema očekivanjima, najviše priznanja otišlo je u ruke aktuelnih prvaka, košarkaša Partizana.\nTako je za najkorisnijeg igrača izabran Novica Veličković, najbolji strelac je Uroš Tripković, Stefan Lazme izabran je za najboljeg skakača i najboljeg defanzivca, dok je bez dileme najbolji trener Duško Vujošević. Čast finalista, košarkaša Crvene zvezde, odbranio je Stiven Marković koji je ostvario najveći broj asistencija.\nI pored brojnih problema, kritika, protekla srpska košarkaška sezona bila je, prema rečima direktora takmičenja Tihomira Bubala, jedna od najuspešnijih.\n- Kao šlag na tortu stiglo je finale plej-ofa, u kome su večiti rivali Crvena zvezda i Partizan prikazali igru i borbu za pamćenje. U prilog konstataciji da je liga bila izuzetno gledana, govori i podatak da je finalnu seriju pratilo preko dva miliona ljudi, što je broj za ponos - istakao je Bubalo.\nPriznanje je dodeljeno i redakciji „Blica“, koje je primio Slobodan Vrakela novinar košarkaške rubrike našeg lista.


iAnatomija: Apple već počeo da proizvodi naslednika čipa M1\nApple već počeo da proizvodi naslednika čipa M1\nProšle godine Apple je predstavio i debitovao sa M1 čipsetom, prvim i sopstvenom čipsetom koji će koristiti za pokretanje svojih budućih računara, a verovatno i iPad-a, sudeći po najjnovijem iPad Pro tabletu.\nIako se M1 pokazao više nego sposoban, mnogi se pitaju kakve bi promene ili poboljšanja Apple mogao da napravi kako bi se mogao približiti ili izjednačiti sa naprednijim i snažnijim Mac Pro računarima. Ako je verovatni pisanju Nikkei Asia, Apple navodno ulazi u masovnu proizvodnju svog M2 čipseta.\nOpširnijih detalja nema, ali s obzirom da bi za proizvodnju trebalo da prođe oko tri meseca, to bi se moglo poklopiti sa uobičajenim Apple datumom za sledeću seriju Mac ažuriranja. Sa Intel-ovim procesorima postojali su različiti modeli koji se koriste za različite Mac računare, pa će biti zanimljivo kako će Apple pristupiti budućoj kategorizaciji sa svojim "M" čipsetima.


U poslednje vreme je primetan trend izgradnje kuća u kojima je enterijer usko povezan sa eksterijerom. Ovo je jedan od sjajnih primera ovakve arhitekture i kreiranja životnog prostora.\nFernanda Marques je ovu prizemnu kuću od 250 kvadratnih metara dizajnirala tako da se njeni ukućani u svakom trenutku osećaju kao da su napolju. Korišćeni su mnogi specifični elementi kao što su drvene platforme koje povezuju prostorije sa otvorenim prostorima ili stakleni plafoni i zidovi koji su od ove kuće napravili fantastično mesto za život.\nOsim što je projektovana da bude u potpunosti povezana sa spoljašnom sredinom, opremljena je i materijalima i nameštajem koji su otporni na uslove koje to donosi.\nU dizajnu je korišćeno mnogo drvenih elemenata, a posebno su nam se dopali kuhinja i dnevna soba u kojima je korišćen i kamen.\nObavezno uveličajte slike i uživajte!


„Aura osiguranje“: Ispunjeni svi zacrtani ciljevi | Privredna Komora Republike Srpske – Chamber of Commerce and Industry of Republic Srpska\nBy Vladimir Blagojevic 2. новембра 2015. Aktuelnosti, Bankarstvo i finansije No Comments\nU tako dobroj atmosferi ova osiguravajuća kuća je u subotu proslavila osam godina uspješnog rada, u toku kojih je ostvarila veoma zapažene rezultate u auto-osiguranju. S obzirom na to da su odnedavno vlasnici dozvole i za ostale vidove neživotnog osiguranja, iz ovog društva najavljuju još veći uspjeh i potpunu ekspanziju na tržištu osiguranja RS.\nSvečanosti, koja je upriličena u tek završenoj zgradi sjedišta društva u Banjaluci, prisustvovali su brojni gosti, saradnici i poslovni partneri.\nMiodrag Čoprka, direktor „Aura osiguranja“, istakao je da su ispunili sva tri glavna cilja za ovu godinu.\n„Sva tri cilja mi smo ostvarili i s ponosom proslavljamo ovaj dan i obilježavamo završetak zgrade. Posebno smo ponosni jer smo sve to ostvarili iz vlastitih sredstava i s vlastitim resursima i zadovoljstvo nam je što smo ovaj uspjeh danas podijelili s našim poslovnim partnerima i saradnicima“, naglasio je Čoprka. On je istakao da „Aura“ od samog osnivanja do danas bilježi konstantan rast, što je manifestovano kroz proširenje prodajne mreže, rast premije i dobiti, te povećanje kapitala društva. Govoreći o novim vidovima neživotnog osiguranja, za koje su dobili dozvolu, Čoprka je rekao da će se prvenstveno bazirati na osiguranje imovine industrije i civila od požara i ostalih nepogoda, ali i na osiguranje od nezgode, kao i na kasko osiguranje. Pored toga, Čoprka je istakao da „Aura“ u narednom periodu planira i aktivnu marketinšku kampanju s ciljem promocije novih proizvoda.\n„Želimo da ‘Aura osiguranje’ izdignemo na jedan viši nivo, da brendiramo naše osiguravajuće društvo i da svi osiguranici znaju koje proizvode mogu dobiti kod nas“, rekao je Čoprka.\nAnđelko Ateljević, rukovodilac prodaje u „Auri“, istakao je da su u proteklih osam godina postigli impresivne rezultate. On je dodao da „Aura“ u narednom periodu planira proširenje prodajne mreže i naglasio da su, osim RS, zastupljeni i u FBiH.\nInače, „Aura“ je osnovana 2007. godine sa sjedištem u RS i tada je dobila dozvolu za obavljanje obaveznog osiguranja od auto-odgovornosti. Ovo osiguranje u RS i FBiH trenutno ima 19 prodajnih mjesta i zapošljava više od 70 radnika.


Lokalni sport - Sreda 23.08.2017 - 14:17\nVranje - Mladi napadač Radnika, Igor Zlatanović, ponovo se našao na spisku mlade reprezentacije Srbije.\nGolovima zaslužio mesto u mladoj selekciji Srbije FOTO: FSS\nZlatanović se našao na spisku stručnog štaba mlade reprezentacije i selektora Gorana Đorovića.\nOvim je još jednom ukazana velika čast kako mladom prvotimcu, tako i našem klubu, navode iz uprave surduličkog superligaša.\nĐorović je, prema sopstvenim rečima, pozvao uglavnom najjače mlade snage domaćeg fudbala.\n- Nikome vrata nisu zatvorena, naprotiv. Na ovom spisku ima dosta igrača sa minulog EP u Poljskoj i ja ne sumnjam da će oni biti silno motivisani da i u novom ciklusu potvrde svoj kvalitet i naša očekivanja – izjavio je selektor Đorović.\nIgor Zlatanović se može pohvaliti postizanjem odlučujućih golova i brojnim asistencijama na dosadašnjim utakmicama mlade reprezentacije, što je i u velikoj meri doprinelo da se ponovo nadje na spisku za kvalifikacionu utakmicu Srbija - Gibraltar 1. septembra u Jagodini.\nSrbija će se u kvalifikacijama takmičiti u Grupi 7, zajedno sa selekcijama Gibraltara, Makedonije, Rusije, Jermenije i Austrije.\nMeč sa Gibraltarom ''Orlići'' će igrati 1. septembra na domaćem terenu, a zatim će 6. oktobra gostovati selekciji Makedonije.


TAČI U BRISELU: Za stabilizaciju Zapadnog Balkana neophodan sporazum Beograda i Prištine\nkonferencijA o Zapadnom Balkanu\n03.12.2019. 12:44h 03.12.2019. 12:44h\nPredsednik privremenih prištinskih institucija, Hašim Tači, izjavio je danas u Briselu da očekuje da 2020. bude godina "političke stabilizacije" Zapadnog Balkana i ocenio da je u tom cilju neophodno potpisivanje pravno obavezujućeg sporazuma o punoj normalizacije odnosa Beograda i Prištine.\n- Vizna liberalizacija za Kosovo, otvaranje pregovora sa Albanijom i Severnom Makedonijom i potpisivanje pravnoobavezujućeg sporazuma o punoj normalizaciji odnosa između Srbije i Kosova su tri konkretna koraka ka stabilizaciji regiona - izjavio je Tači.\nOn je dodao da bi sporazum Beograda i Prištine trebalo da dovede do članstva Kosova u UN i otvori EU perspektivu za obe zemlje.\nGovoreći na godišnjoj konferenciji o Zapadnom Balkanu u organizaciji "Prijatelja Evrope", Tači je kritikovao pristup EU Zapadnom Balkanu.\n- Evropa kasni i čini greške u regionu - ocenio je Tači.\nTači je naveo da nejedinstvo i oklevanje EU kada je reč o proširenju otvara put "populizmu i nacionalizmu" u zemljama regiona, ali i drugim ideologijama "poput Rusije" što, prema njegovim rečima, podriva bezbednost regiona.\nOn je istovremeno pozvao SAD i EU da se koordinišu kada je reč o Zapadnom Balkanu, ali i dijalogu Beograda i Prištine.\nTači je ocenio da Zapdni Balkna ne sme da bude žrtva pojedinačnih planova zemlja članica EU i dodao da je "optimista ali ne i entuzijasta" kada je reč o samitu EU- Zapdni Balkan u Zagrebu kao pretkretnici u politici proširenja i pristupanja Uniji.\nTAČI OSTAO U ŠOKU: Dok je davao izjavu u razrušenom Tumanu zemlja se zatresla, čula se vriska, a on se pogubio (VIDEO)\nVUČIĆ ZA FRANCUSKI FIGARO: Albanci žele da dominiraju Balkanom, ne trude se da nađemo kompromis, već stalno ucenjuju\nZARATILI KURTI I TAČI, ALJBIN TRAŽI HAŠIMOVU OSTAVKU: Albanci neće da daju Mitrovicu zarad nacionalnog ujedinjenja\nHašim TačiKosovo i MetohijaSrbijasporazumBrisel


11/10/2021 – RTZ\nReprezentativac Belgije i golman Real Madrida, Tibo Kurtoa, oštro je prozvao evropsku kuću fudbala (UEFA) zbog zgusnutog kalendara utakmica. Zbog toga fudbaleri nemaju dovoljno vremena za odmor. “Ovaj meč za treće mesto u Ligi nacija je samo za pare i moramo da budemo iskreni oko toga. Igrali smo samo zato\nVećina zdravstvenih radnika i nastavnika na Novom Zelandu uskoro će prema zakonu morati da se vakciniše protiv koronavirusa, saopštile su tamošnje vlasti. Prema novim propisima, lekari, farmaceuti, medicinske sestre i drugi zaposleni u zdravstvu moraće u potpunosti da se vakcinišu do decembra. Prosvetni radnici će morati da budu u potpunosti\n“Na svakih 10 minuta SMRTNI SLUČAJ povezan sa epidemijom” Epidemiolog i član Kriznog štaba Predrag Kon kaže za N1 da nema sumnje da je trenutna epidemijska situacija vanredna, ali srećom nije katastrofalno. “Nemamo situaciju da mora hitno negde da se proširuje (bolnički) kapacitet, stala je ta brza prepunjenost\nOd ukupno 75.864 turista koji su u avgustu posetili prestonicu Srbije 61.342 su stranci, što je za gotovo pet puta više u odnosu na isti period lani, saopštila je Turistička organizacija Beograda. Takođe, broj ostvarenih noćenja u avgustu je višestruko veći nego prošle godine, a od ukupno 209.750 noćenja 173.234\nOdgovorna zemlja: Dižu penzije i dečje dodatke, smanjuju poreze… Irska će u 2022. godini smanjiti poreze, povećati penzije i dečji dodatak i osigurati vaučere za plaćanje računa za struju i gas kako bi građanima pomogla da snose veće troškove života, izjavio je upućeni izvor. Dublin će takođe produžiti\nPanićevo “bravo” za premijerku: Hoćete i doček ispred Skupštine? Predsednik Sindikata lekara i farmaceuta Srbije Rade Panić pozvao je premijerku Anu Brnabić da “odmah” preduzme mere za suzbijanje epidemije koronavirusa koje je predložio medicinski deo Kriznog štaba ili da u suprotnom podnese neopozivu ostavku. Panić je u otvorenom\n“Plastičari” digli ruke od države: Na strani ste investitora! Radnici kragujevačke fabrike Fijat plastik osećaju se izdano, obespravljeno i razočarano jer ni deset dana od obećanja ministarke rada Darije Kisić Tepavčević da će poslati inspekciju u tu kompaniju to se nije desilo, saopšteno je iz Samostalnog sindikata fabrike.\nU Nemačkoj od danas više neće biti besplatnih brzih testova na koronavirus, a vlast se nada da će ovakvom merom jedan broj neodlučnih ljudi biti motivisan da se vakciniše, piše Dojče vele. Do sada je u Nemačkoj svaki građanin jednom sedmično mogao da se besplatno testira na koronu u\nI AstraZeneka ima ANTIKOVID LEK – traže HITNU UPOTREBU Eksperimentalni lek kompanije AstraZeneka, koktel antitela protiv korona virusa, uspešno sprečava teške forme infekcije i smrtni ishod kod hospitalizovanih pacijenata, pokazali su rezultati istraživanja, saošteno je iz kompanije. Lek nazvan AZD7442, smanjuje rizik od razvijanja teških formi infekcije\nFilip Done, generalni direktor Generali Grupe: “3 mlrd. EUR investicija u zelene i održive obveznice do 2022.” Generalni direktor Generali Grupe Filip Done govorio je 7. oktobra na EU Samitu o održivim investicijama 2021, prvom događaju organizovanom od strane Evropske komisije posvećenom temi održivog ulaganja. Učestvujući na panelu


Pavlović: “1 od 5 miliona” nema predstavnika u Nadzornom telu za praćenje medija – Gerila\nGerila > Politika > Pavlović: “1 od 5 miliona” nema predstavnika u Nadzornom telu za praćenje medija\nobjavljeno na Nov. 20, 2021 u 4:35 pm\n“Pokret ‘1 od 5 miliona’ nema predstavnika u tzv. Privremenom nadzornom telu za praćenje medija, niti će učestvovati u bilo kakvom ‘telu’ koje služi kao paravan Srpskoj naprednoj stranci za dalje sluđivanje naroda, a i opozicije”, izjavio je Stefan Pavlović, predsednik Izvršnog odbora Pokreta “1 od 5 miliona”.\nPavlović je dodao i da profesor Rade Veljanovski, koji je imenovan za člana Privremenog nadzornog tela, jeste imenovan kao predstavnik nekoliko opozicionih stranaka, ali ne i Pokreta “1 od 5 miliona”, jer se ovaj pokret jasno odredio da u radu takvog tela neće učestvovati.\n“Ne osporavamo pravo profesora Veljanovskog, kao čoveka nesumnjivog profesionalnog integriteta, da pokuša da se kroz rad ovog tela bori za ravnopravne medijske uslove. No, Pokret “1 od 5 miliona” ne vidi da će režim kojekakvih Zekićki, Vučićevića i Krla na bilo koji način unaprediti medijski ambijent, pa u njihovoj još jednoj ujdurmi i ne želi da učestvuje”, poručio je Pavlović.


Još jedna fabrika se uključuje u proizvodnju VW ID.3 › Made-in-Germany.rs\nVolkswagen je električni model ID.3 počeo da proizvodi i u svojoj fabrici u Drezednu, pored pogona u gradu Cvikau, gde se već pravi električni hečbek. U zavisnosti od snage motora, kapaciteta baterije i dodatne opreme, ID.3 u Nemačkoj košta između 31.495 i 49.685 eura.\nU fabrici u Drezdenu ranije su se proizvodili e-Golf i luksuzni modeli poput VW Phaeton (2001-2016.) i Bentley Flying Spur (2005-2006. i 2013-2014.). Međutim, sada je to četvrto po redu postrojenje koje je svoje proizvodne linije prilagodilo izradi električnih modela, nakon već pomenutog pogona u Cvikau i dve fabrike u Kini.\nU probnom periodu proizvodnje Volkswagena ID.3 u fabričkom pogonu u Drezedenu biće angažovana samo jedna smena radnika, a radiće se pet dana u nedelji, od ponedeljka do petka, navodi se u saopštenju kompanije.\nVW grabi ka vrhu tržišta elektrovozila


Na stotine katolika okupilo se u glavnom gradu SAD Vašingtonu kako bi protestovali zbog postupanja savezne vlade prema imigrantima, a oko 70 časnih sestara, sveštenika i parohijana je uhapšeno.\n"Vašington post" je izvestio da su demonstranti sa fotografijama dece imigranata koja su preminula u saveznom pritvoru recitovali molitvu dok su juče protestovali ispred zgrade Kancelarije Senata. Imena dece su odzvanjala, dok su neki demonstranti legli na pod oblikujući krst.\nOvo je drugi put ove sedmice da vernici protestuju u Vašingtonu i pozivaju na raspuštanje imigracione i carinske službe i ukidanje prenatrpanih pritvorskih centara na granici između SAD i Meksika. U Vašingtonu je upravo u toku Ministarska konferencija o verskim slobodama.


Pentagon izvršio probni let zabranjene rakete - BIGportal.ba\n13 Decembra, 2019 13 Decembra, 2019 0103\n“Podaci prikupljeni i lekcije naučene iz ove probe omogućiće Ministarstvu odbrane da donese odluke o razvoju budućih kapaciteta srednjeg dometa”, rekao je portparol Pentagona, potpukovnik Robert Karver, prenosi Frans pres.\nPosle šest meseci “dijaloga gluvih”, Rusija i SAD su početkom avgusta proglasili kraj sporazuma o nuklearnom naoružanju srednjeg dometa (INF) kojim se zabranjivala upotreba cele serije raketa dometa od 500 do 5.000 kilometara. Prema tom ugovoru, eliminisane su ruske balističke rakete SS-20 i američke rakete “peršing” u Evropi.\nPoslednji preostali sporazum kojim se ograničava nuklearno oružje SAD i Rusije, sporazum Novi Start iz 2010. ističe u februaru 2021. Taj ugovor može da bude produžen za pet godina bez obaveznog ponovnog pregovaranja o glavnim odredbama.\n“Vrijeme da se razbjesni Turska”: Ankara “prijeti”\nMnoge države imaju mafiju, a ovdje mafija ima državu\nGudurić bez minuta, novi poraz Memfisa


Nju Delhi Islamabadu: Kašmir je 'unutrašnja stvar' Indije\nOsvježeno 8. avgust/kolovoz, 2019.\nKašmir je "unutrašnja stvar" Indije, poručio je Nju Delhi Islamabadu, dan posle proterivanja indijskog ambasadora iz Pakistana u znak odmazde za opoziv ustavne autonomije indijskog Kašmira odlukom vlade Narendre Modija, prenosi AFP.\n"Nedavni događaji u vezi s Članom 370 (Ustava) u potpunosti su unutrašnja stvar Indije", kaže indijsko Ministarstvo spoljnih poslova u saopštenju, osuđujući "jednostrane akcije" Pakistana.\n"Namera je da se tim merama očigledno svetu predstavi kao alarmantna sliku naših bilateralnih odnosa", rekla je indijska vlada.\nIslamabad je sinoć objavio proterivanje indijskog ambasadora u Islamabadu i opoziv svog predstavnika u Nju Delhiju.\nPakistan je danas saopštio i da će suspendovati željezničku vezu sa Indijom, što predstavlja dodatno pogoršanje odnosa povodom situacije u spornom regionu Kašmiru.\n"Odlučili smo da ugasimo liniju Samdžhauta ekspres", rekao je na konferenciji za novinare ministar željeznice Šeik Rašid, prenosi Rojters.\nOva linija povezuje glavni grad Indije Nju Delhi i pakistanski grad Lahore.\n"Dok sam ja ministar željeznice, Samdžhauta ekspres ne može da radi", naglasio je ministar, prenio je AP.\nOčekuje se da će indijski premijer Narendra Modi večeras održati govor da bi objasnio odluku svoje vlade da prisilno ukloni ustavnu autonomiju indijskog Kašmira.\nTa odluka bi mogla zapaliti taj region na koji pretenduje Pakistan.\nHinduistički nacionalisti takođe su naterali Parlament Indije da glasa o promeni statusa tog regiona koji od sada čine dva odvojena administrativna entiteta.\nPoslednjih dana u indijskom Kašmiru uhapšeno je i privedeno više od 500 ljudi, izveštava indijska štampa.\nGdje vodi ukidanje specijalnog statusa Kašmira


Foto: pixabay.com/ Andres Rodriguez / Privatna arhiva\nKompanija je prošle nedelje podelila sa svojim investitorima rezultate za celu godinu, kao i planove za 2022. Evo šta može iz svega toga da se zaključi:\nNetfliks zarađuje mnogo\nKompanija sada ima više od 200 miliona pretplatnika, što je više od 30 odsto u odnosu na 2019. Prošle godine se pretplatilo oko 37 miliona novih ljudi, uključujući 8,5 miliona samo u poslednja tri meseca. Takođe, većem profitu je doprineo rast cena u SAD, Velikoj Britaniji i ostalim zemljama, piše BBC.\nTo se desilo u poslednjem kvartalu 2020, i donelo Netfliksu uvećanje za 24 odsto, odnosno skok na 6,6 milijardi dolara, dok je profit dostigao 542 miliona dolara. Kompanija je za godinu dana prijavila skoro 25 milijardi dolara prihoda i gotovo 2,8 milijardi dolara profita.\nOtkrivanje rezultata je pomoglo da akcije kompanije u utorak rapidno porastu, i to za više od devet odsto.\nPopularni širom sveta\nViše od 80 odsto novih registracija prošle godine došlo je izvan SAD i Kanade, a Evropa je računala na najviše novih članova. Serije Netfliksa sve više ruše nacionalne barijere.\nNa primer, Netfliks je rekao da je serija "Lupin", na francuskom jeziku, o gospodinu-provalniku, dostigla prvo mesto u Brazilu, Argentini, Nemačkoj, Italiji, Španiji, dok je zauzela drugo mesto na TOP 10 listi u SAD. Očekuje se da će 70 miliona domaćinstava gledati seriju u prvih 28 dana.\nUspeh "Lupin"-a i drugih naslova kao što su "Bridgerton", "Tiger King" i "Money Heist", pokazatelji su u kojoj je meri Netfliks, koji se nekada oslanjao na filmove i serije drugih kompanija, postao sila u svetu filma i televizije.\nKompanija, koja je pokrenula striming 2007. godine, ima više od 500 naslova u postprodukciji ili u pripremi za lansiranje, i rekla je da planira da objavljuje najmanje jedan originalni film svake nedelje tokom 2021. godine.\nNetfliksova strategija da zadrži vodeću ulogu je nov materijal, jer kompanije kao što su Disney, Viacom, HBO, ulažu više napora u striming ponudu.\n"Veliki rast u striming zabavi doveo je do toga da se rivali takmiče s nama na nove načine. To je razlog zašto smo se kretali tako brzo, fokusirano na originalne naslove prilagođene svetu i svim nacijama", piše u belešci za investitore.\n"To je delimično razlog zašto toliko brzo napredujemo ka razvoju i daljem jačanju naše biblioteke originalnih sadržaja u širokom spektru žanrova i nacija", dodaju.


Kompanija NELT dobitnik Virtus nagrade - Nelt Edukativni Program\nKompanija NELT dobitnik Virtus nagrade\nVIRTUS Nagrada za dugoročno partnerstvo između poslovnog i neprofitnog sektora za 2017. godinu ističe u prvi plan izuzetno uspešno, osmišljeno i dugoročno partnerstvo kompanije sa jedne i organizacije civilnog društva sa druge strane u cilju rešavanja nekog ozbiljnog društvenog problema.\nOvde partnerstvo najpre podrazumeva međusektorsku saradnju, zajedničke napore i akciju za rešavanje problema pre nego finansijsku podršku. Nagrada se dodeljuje uzimajući u obzir stepen uključivanja kompanije u taj proces, rezultate i efektivnost podrške, kvalitet komunikacije među stranama, perspektivnost te saradnje kao i inovativnost u pristupu u rešavanju problema ili potrebe. Ova nagrada bi trebalo da pokrene ostale kompanije da razmišljaju u sličnom smeru.\nKompanija Nelt je dobitnik nagrade za strateško partnerstvo sa kreativnim habovima G12 HUB i Nova Iskra. Nagradu Virtus dodeljuje Trag fondacija koja kroz svoje brojne aktivnosti podstiče ljude da se aktivno uključe u poboljšanje života u mestima u kojima žive.


Među diplomama zaposlenih u federalnim institucijama ima i lažnih Među diplomama zaposlenih u federalnim institucijama ima i lažnih\nObjavljeno: 15. 9. 2019 u 10:16h\n“Proces je pri kraju. Negdje je sve u redu, a ima i slučajeva da nije u redu”, rekla je Dilberović.\nUprkos tome što se službenici plaćaju javnim novcem, ni nakon insistiranja da odgovori koliko ih je prihvatilo posao znajući da nemaju validne dokumente te u kojim institucijama rade, ministarka, koja i pokrenula inicijativu za provjeru diploma, nije željela ništa više reći.\nRekla je da provjera još nije okončana, ali je obećala da će sve javno iznijeti kada pripremi konačnu informaciju za Vladu FBiH.\nAvaz je upit poslao i Generalnom sekretarijatu Vlade, ali su ih uputili na Ministarstvo obrazovanja, na čijem je čelu Dilberović.\n“Očekujem da ćemo na jednoj od narednih sjednica Vlade imati potpunu informaciju o izvršenim provjerama”, rekla je Dilberović.\nZaključak o provjeri diploma svih zaposlenih u svim federalnim organima uprave, zavodima, agencijama, pa i preduzećima u većinskom vlasništvu FBiH, donijela je Vlada početkom godine.\nU nekoliko institucija tvrde da je kod njih sve u redu, a da je postupak takav da svaka institucija provjerava diplome svojih zaposlenih. Na kraju, izvještaj se šalje ministarki obrazovanja.\n“Rok u kojem su sve diplome trebale biti provjerene bio je šest mjeseci i on je prošao, ali mnogi kasne zbog objektivnih razloga, kao što je činjenica da neki univerziteti traže i do 351 KM za potvrde”, istakla je Dilberović.\nIzvor: Avaz / Autor: M. Rener – Smajović


Ako Karamarko ode iz vlade, slede izbori - Sputnjik Srbija\n23:50 20 April 2021\n11:43 29.05.2016 Preuzmite kraći link\nHrvatski portal „Indeks“ prenosi da je Butković nakon jučerašnjeg izbora na Saboru HDZ-a upitan kakav će biti stav novog Predsedništva te stranke o Karamarku i može li on da ostane prvi potpredsednik vlade u Zagrebu.\n„Tomislav Karamarko mora da ostane prvi potpredsednik Vlade, jer samo tako je moguć nastavak rada ove vlade. U protivnom, slede prevremeni izbori“, rekao je Butković.\nButković, koji je izabran za potpredsednika HDZ-a najvećim brojem glasova delegata, izjavio je takođe da se nada da će se Most vicepremijera Boža Petrova predomisliti oko predloga izglasavanja nepoverenja Karamarku.\n„Ako bude pameti, predomisliće se“, rekao je Butković i dodao da smatra kako je nastavak saradnje s Mostom važan za vladu u kojoj je on ministar saobraćaja.\nprevremeni izbori, vanredni izbori, HDZ, Tomislav Karamarko, Hrvatska


Pari Sen Žermen slavio u Mančesteru, a Lajpcig u Istanbulu - SPORTSKI ŽURNAL\nFudbaleri Pari Sen Žermena su u gostima pobedili Mančester junajted 3:1, u petom kolu Grupe H Lige šampiona\nIzjednačenje Mančesteru je doneo Markus Rašford u 32. minutu, udarcem sa ivice šesnaesterca. Pari Sen Žermen je ponovo poveo u 69. minutu, nakon što se Markinjos najbolje snašao u gužvi pred golom i ubacio loptu u mrežu.\nTačku na meč je postavio svojim drugim golom Nejmar, u prvom minutu sudijske nadoknade vremena. Mančester junajted je od 70. minuta igrao sa igračem manje, nakon što je Fred dobio drugi žuti karton.\nRanije, Lajpcig je pobedio u gostima Bašakšehir 4:3. Pari Sen Žermen, Mančester i Lajpcig su osvojili po devet bodova, i u poslednjem kolu će se odlučivati o raspletu u grupi, dok je Bašakšehir sigurno poslednji, sa tri boda.


Međunarodna istraživačka radionica o migracijama iz BiH | Grupa 484\nNaučno-istraživački rad pod naslovom “Institucionalni okvir kao podrška migracijama: Radne migracije između BiH i Srbije” predstavile su Tanja Pavlov, direktorka Centra za migracijeGrupe 484 i istraživačica u oblasti migracija Jelena Predojević-Despić, istraživačica-saradnica sa Instituta društvenih nauka u Beogradu.\nBeograd, 14.septembar – U prostorijama Parlamentarne skupštine BiH u Sarajevu, 10. i 11. septembra održana je međunarodna istraživačka radionica o migracijama iz BiH. Radionicu su organizovali Ministarstvo za ljudska prava i izbjeglice BiH i Instrument za tehničku pomoć i razmjenu informacija Evropske komisije (TAIEX) uz podršku Švajcarske kancelarije za saradnju (SDC) i u partnerstvu sa Institutom za društvena istraživanja Fakulteta političkih nauka Univerziteta u Sarajevu.\nOrganizovana s ciljem razmene rezultata postojećih istraživanja o migrantima i dijaspori iz BiH, uspostavljanja saradnje među istraživačima, kao i podrške istraživanja o migracijama u BiH, radionica je okupila više od 70 učesnika iz Norveške, Švedske, Švajcarske, Austrije, Australije, Nemačke, Slovenije, Francuske, Srbije, Hrvatske i BiH. Radionici su prisustvovali predstavnici institucija u BiH iz oblasti migracija, statistike, nauke i obrazovanja, predstavnici akademskog sektora u BiH, međunarodnih organizacija, nevladinog i privatnog sektora.\nIstraživači su na radionici izložili radove koji su analizirali različite aspekte migracija u BiH. Ovom prilikom predstavljen je i naučno-istraživački rad pod naslovom “Institucionalni okvir kao podrška migracijama: Radne migracije između BiH i Srbije”, čiji su autori dr Tanja Pavlov i Vladimir Petronijević iz Grupe 484 i Jelena Predojević-Despić. Rad su predstavile dr Tanja Pavlov, direktorka Centra za migracije Grupe 484 i istraživačica u oblasti migracija Jelena Predojević-Despić, istraživačica-saradnica sa Instituta društvenih nauka u Beogradu.\nCilj rada bio je da istraži postojeće voljne migracione tokove između BiH i Srbije i mogućnosti razvoja institucionalnog okvira koji bi omogućio da se na što bolji način iskoristi razvojni potencijal ovih oblika migracija. U radu je ukazano na trendove i karakteristike voljnih migracionih tokova iz BiH u Republiku Srbiju u periodu 2005-2011, kaoiglavneproblemeiizazove u praćenjuovihpojava, a analiziran je ipravniokvirkojireguliševoljnemigracije. Na kraju, u radusupredstavljenimogućinačinikako da se podrži ova vrsta migracija, a na dobrobit svih aktera u migracionom procesu – migranata i njihovih porodica, zemalja porekla i destinacije.\nViše o istraživačkoj radionici: http://www.mhrr.gov.ba/iseljenistvo/aktuelnosti/?id=3127


Mogući i mnogo agresivniji i manje legitimni postupci američke ambasade u Rusiji - Sputnjik Srbija\n15:17 02 Mart 2021\n22:09 25.01.2021 (osveženo 22:19 25.01.2021) Preuzmite kraći link\nNa reakciju Moskve se nije dugo čekalo – zamenik ministra inostranih poslova Sergej Rjabkov razgovarao je sa američkim ambasadorom Džonom Salivenom i izrazio je odlučan protest zbog komentara američke ambasade o mitinzima podrške ruskom opozicionaru Alekseju Navaljnom.\nKomentarišući poteze američkih diplomata koji su podsticali nezakonite proteste u Moskvi i drugim ruskim gradovima, objavljujući provokativne postove na društvenim mrežama i sajtovima, ruski eksperti ističu da Rusija ima instrumente za još oštriji odgovor i istovremeno objašnjavaju da reakcija u takvim slučajevima mora biti proporcionalna delu i uzimati u obzir političku realnost. Ipak, oni ne misle da je rešenje proterivanje američkog ambasadora iz Rusije, na šta pozivaju mnogi korisnici društvenih mreža, jer bi to dovelo do novog diplomatskog rata, a u ovom trenutku je, kako kažu, mnogo važnije rešavati druga ozbiljna pitanja, poput sudbine Sporazuma o smanjenju strateškog ofanzivnog naoružanja, poslednjeg preostalog dogovora dve države o kontroli nuklearnog naoružanja, koji ističe 5. februara.\nRuski politikolog i vojni ekspert Ivan Konovalov ocenjuje da je reakcija Moskve prilično suzdržana, s obzirom na geopolitička dešavanja i tešku situaciju u svetu izazvanu pandemijom virusa korona.\n„Znate, postoji poznata izreka koja kaže: psi laju, karavani prolaze. Ne mislim da će na Zapadu ovo doživeti kao uvredu - to je izreka koju koristimo, a odražava situaciju. Reakcija je suzdržana, iako se sve ovo ne dešava prvi put. Vlasti na nerede i nezakonite proteste koji se dešavaju u njihovoj zemlji reaguju kao i svaka druga vlast. Šta se dogodilo u Parizu kada su se pobunili Žuti prsluci, a šta se tek dešava u Americi. O tome se manje priča, a na nas sve svaljuju. Zanimljivo i čudno... Ocena ove situacije je data, a ocena je suzdržana, jer se svet trese zbog ove pandemije, cvetanja kriminala, dešavanja u Americi i svega onoga što se globalno dešava. Cilj Amerike je da poljulja ceo svet... U svakom slučaju, reakcija je suzdržana i teško da očekujem drugu reakciju - neće je ni biti“, ocenio je Konovalov za Sputnjik.\nSve je deo „velike igre“\nEksperti ističu da Vašington, zapravo, podstiče nasilne akcije u koje su uključeni maloletnici. Ranije je američka diplomatska misija na svojoj veb-stranici objavila informacije o mestima okupljanja demonstranata i ruti mitinga. Nekoliko američkih zvaničnika otvoreno je izrazilo solidarnost sa učesnicima nezakonitih protesta. Takve poteze američke ambasade ruski analitičari kvalifikuju kao direktno mešanje u unutrašnje stvari Rusije sa ciljem da onemoguće Moskvu da vodi suverenu politiku i izazovu destabilizaciju ruskog društva.\nStručnjaci ne isključuju da akcije američke ambasade mogu biti svojevrsna „proba destabilizacije“ unutrašnje situacije u Rusiji, između ostalog, i uoči parlamentarnih izbora, koji su zakazani za septembar ove godine. Očekuje se da će se u politici Bajdenove administracije poseban akcenat staviti na takozvana pitanja ljudskih prava i izvoz „njihovih demokratskih vrednosti“.\nStručna javnost ističe da će Amerikanci pružati značajnu informacionu, diplomatsku, tehnološku i finansijsku podršku organizatorima takozvanih „mirnih akcija“. Iako se, kao što su pokazali i događaji od 23. januara, iza toga skrivaju pokušaji destabilizacije društveno-političke situacije.\nKonovalov ističe da sve ovo što se dešava treba posmatrati u kontekstu „velike igre“, koja je davno započela i to u onom trenutku kada je započela žestoka i opasna konfrontacija Rusije i Zapada.\n„Bilo je različitih perioda u našim odnosima, ali u poslednjih sedam godina došlo je do žestoke konfrontacije. Zbog toga, sve ovo treba posmatrati samo u kontekstu zaoštravanja odnosa i kao pokušaj stvaranja određene, negativne slike o Rusiji. Ovde postoje i neki određeni ciljevi, a o tome svedoči i činjenica da je Zapad, na čelu sa SAD, pojačao svoje prisustvo oko ruskih granica i da je politika sankcija sve oštrija i oštrija. Pogledajte koliko stvari koriste protiv Rusije, u kontekstu opšteg sukoba. Tako da se i ovo što se dogodilo oko protesta uklapa u opštu shemu ove situacije“, kaže Konovalov.\nProtesti, revolucije, ratovi - američko maslo\nGovoreći o ulozi američke ambasade u Rusiji u organizaciji protesta u Rusiji, Konovalov napominje da ne treba spekulisati, ali da ima indicija da iza svega stoji Vašington.\n„Činjenica je da sve istorijsko i moje lično iskustvo – a video sam mnogo revolucija, ratova i tako dalje – ukazuje na to, jer do sada nisam video nijednu akciju ove vrste koja nije bila unapred organizovana. Uvek je očigledno da je to organizovano, a uostalom i videlo se da nije bilo spontano. Teško je da govorimo o umešanosti naših „zapadnih kolega“, jer su za to potrebni ozbiljni dokazi, ali očigledna je reakcija američke strane, koja je pre svega bila predvidljiva, a potom je i usledila vrlo brzo. To sugeriše da su komentari od strane Amerikanaca već bili unapred pripremljeni, da je već bilo formulisano šta će reći, kako će reći i slično. Ne samo oni, već i njihovi saveznici, koji obično samo slede tu politiku i prenose američke izjave, prevodeći ih na svoje jezike“, kaže Konovalov.\nAleksandar Špunt, generalni direktor Instituta za instrumente političke analize, ističe da se ne treba baviti insinuacijama, ali da ne treba ni zanemariti ulogu američkih ambasada u organizaciji protesta u celom svetu, od Hongkonga do Bliskog istoka.\n„Trebalo bi napomenuti da za vreme prethodne administracije američka ambasada u Moskvi nije dozvolila sebi potpuno nelegitimne i nezakonite radnje na ruskoj teritoriji. Svakako, na to utiče velika snaga ruske države. Ali s razlogom verujemo da će se predstavništvo američke države u Rusiji promeniti pojavom Bajdenove administracije. Teško da će zadržati isti format i isto osoblje koje je bilo za vreme Trampa, jer se Bajdenov odnos prema Rusiji veoma razlikuje od Trampovog, zaključio je Špunt.\nRusija, ambasada, SAD, Aleksej Navaljni, Moskva, protesti


RTCG - Radio Televizija Crne Gore - Nacionalni javni servis :: Hronika :: Za Vujoševićevu slobodu jemstvo od 80.000 eura\nPREDLOG SUDU 22. 10. 2019. 07:20 >> 07:20 2\nZa Vujoševićevu slobodu jemstvo od 80.000 eura\nAdvokat Borivoje Borović, branilac osumnjičenog Nenada Vujoševića, sekretara Vrhovnog tužilaštva, dostaviće danas Višem sudu u Podgorici jemstvo od 80.000 eura kako bi se njegov klijent branio sa slobode, pišu Dnevne novine.\nVujošević je optužen za krivično djelo protivzakoniti uticaj, kao i da je dio kriminalne grupe odbjeglog biznismena Duška Kneževića,\nBorović je tada iznio i zabrinutost za svog klijenta jer, kako je tvrdio, i u zatvoru postoje određene osobe koje pokušavaju da izvuku informacije od njega.\nMeđutim, ove njegovi riječi ubrzo su demantovali iz Uprave za izvršenje krivičnih sankcija, iz koje su saopštili da je Vujošević saslušan povodom toga i da je negirao da mu je bilo ko prilazio od pritvorenika ili advokata.\nBorovića je demantovao i glavni specijalni tužilac Milivoje Katnić, koji je tokom emisije "Živa istina" prezentovao dokaz da su Vujoševića posjećivala samo dva njegova advokata Danilo Mićović i predstavnik advokatske kancelarije Borivoja Borovića.\nKatnić će saslušati Stankovića\nProtiv Nenada Vujoševića i finansijska istraga


UEFA pozdravila odluku ministara sporta EU — Radio Velkaton : Radio Velkaton\nEvropska nogometna asocijacija (UEFA) pozdravila je odluku ministara zaduženih za sport Evropske unije (EU), koji su u utorak u Briselu podržali evropski model sporta. Time se, između ostalog, ističe solidarnost, otvorenost takmičenja i dostupnost sporta za sve.\nU UEFA-i smatraju da je ovo prekretnica u oblikovanju evropskog sporta u narednim decenijama.\n“Ovo je ključni korak za članice EU. Više nema sumnje da će Evropa i evropski sport štititi i promovirati naš evropski sportski model. Sada imamo dugoročni plan na evropskom nivou da branimo evropski sport. Uz ovu podršku evropski nogomet će i dalje biti vodeći primjer našeg sportskog modela”, rekao je predsjednik UEFA-e Aleksander Čeferin.\nMinistri sporta 27 država članica EU jednoglasno su podržali rezoluciju Vijeća EU o evropskom modelu sporta. Istovremeno su pozvali da se evropski organizovani sport zaštiti od prijetnji kao što su takmičenja zatvorenog tipa, saopštila je UEFA, prenosi STA.\nUsvajanje ove rezolucije uslijedilo je nakon nedavne podrške evropskom modelu sporta od strane Evropskog parlamenta i Evropske komisije. Rezolucija Vijeća Evrope je prekretnica koja će oblikovati evropski sport u narednim decenijama i predstavlja budućnost evropske sportske politike, dodali su iz UEFA-e.\nTakođer su naglasili da 27 država članica EU na taj način prepoznaje centralnu ulogu saveza u organizaciji i radu resornih sportova. Istaknuli su koncept piramidalnog modela sporta, otvorenog sistema napredovanja i ispadanja u viši ili niži rang takmičenja, brigu o sportu za djecu, solidarnost, nacionalni identitet i društvene i obrazovne funkcije ovog modela.\nTime su odbacili zatvorene vrste takmičenja, poput pokušaja Evropske Super lige, te dali značaj otvorenosti u sportskim takmičenjima i prednost sportskim kriterijumima.


Ministarstvo odbrane i sindikat komuniciraju saopštenjima - KruševacGrad\nDa komunikacija između Ministarstva odbrane i Vojnog sindikata Srbije, još uvek nije onakva kakva treba da bude, potvrđuju i prekjučerašnja saopštenja za javnost\nNaime, umesto dijaloga unutar službe, Ministartsvo kao, uslovno rečeno, poslodavac i Vojni sindikat kao reprezentativni predstavnik zaposlenih u sistemu odbrane, komuniciraju preko javnih saopštenja.\nNiko neće biti oslobođen odgovornosti\nPovodom novih, jučerašnjih optužbi predstavnika jednog vojnog sindikata iznetih u medijima, ministar odbrane obavešten je od nadležnih vojnih organa da po službenoj dužnosti sprovode postupak utvrđivanja istinitosti tih navoda.\nTom prilikom ministar odbrane je istakao da svako treba da radi svoj posao i pružio kao i uvek do sada potpunu podršku nadležnim vojnim organima.\n– Ukoliko je bilo koji pojedinac prekršio zakon i proceduru, svakako će snositi zakonom predviđene posledice. Sa druge strane, ukoliko nadležni organi utvrde da se u javnosti iznose neistinite i na dokazima nepotkrepljene tvrdnje, takođe očekujem da se protiv lica koja iznose takve tvrdnje, preduzmu sve zakonom predviđene mere. Niko neće biti oslobođen odgovornosti – naglašava ministar Zoran Đorđević.\nOdgovor na saopštenje MO\nPovodom današnjeg saopštenja Ministarstva odbrane, Vojni sindikat Srbije obaveštava javnost da se slaže sa konstatacijom da probleme treba rešavati u socijalnom dijalogu ali to do sada nije bilo moguće jer čelni ljudi Ministarstva odbrane nisu poštovali zakonima propisane obaveze niti pokazivali volju da se nagomilani problemi na ovaj način rešavaju.\nVojni sindikat unazad više od dve godine pokušava da ostvari prava koja njemu i zaposlenima pripadaju po zakonu ali Ministarstvo odbrane to uporno ignoriše. Uvek smo za to da pitanja od interesa za zaposlene u sistemu odbrane rešavamo dijalogom ali za svaki dijalog su potrebne dve strane.\nPo pitanju zloupotreba i malverzacija o kojima je obavešten Vojni sindikat Srbije, a o kojima je bilo reči ovih dana, izražavamo nadu da će se Ministarstvo odbrane ostati dosledno navodima iz današnjeg saopštenja i pomoći u procesuiranju lica koja su radila protivzakonito makar se radilo i o samom ministru odbrane, njegovim pomoćnicima i načelniku Generalštaba.\nZa danas u 12 sati ispred zgrade Vlade Srbije u Beogradu, zakazan je protestni skup u organizaciji Vojnog i Policijskog sindikata Srbije.


Vesti online / Srpski informativni portal / "Izgradnja kreće do kraja godine, zainteresovano više od 40 kompanija"\n- To otvara izuzetnu perspektivu za srpsku industriju, za srpske inženjere - da ih sačuvamo, da ostanu u Srbiji, i otvara put za razvoj novih tehnologija u Srbiji - rekao je Popovoć u izjavi srpskim novinarima.\n- Veoma je važno reći da će IT tehnologije, digitalne tehnologije biti jedan od osnova industrijsko-tehnološkog parka koji će imati i svoje komercijalne delove, kako bi u njemu mogli da budu naučno-istraživački instituti, fakulteti i sve ono što je vezano za industriju - rekao je Popović.\n- Preferencije koje dobijaju u parkovima nisu ništa drugačije od onih koje se dobijaju u evropskim zemljama kroz subvencije ili neke druge državne pomoći - naveo je ministar.\nKako je naveo, Kina je danas tehnološki lider celog sveta - najnovije tehnologije, od veštačke inteligencije, robotike, prepoznate su od strane svih svetskih kompanija i danas ne postoji nijedan svetski proizvođač robota koji nema svoju proizvodnju u Kini, a svaki drugi robot proizveden u svetu je proizveden u Kini.\n- Mi želimo da deo te najsavremenije industrijske tehnološke proizvodnje prenesemo u Beograd. Kineske kompanije su već zainteresovane i industrijsko-tehnološki park u Borči će bit prvo mesto u jugoistočnoj Evropi gde će na savremen, moderan način, tehnološki napredan, moći da se radi u ovom delu sveta - ističe Popović.\nPopović je deo delegacije Srbije koju na drugom forumu "Pojas i put" predvodi predsednik Aleksandar Vučić.


Saopštenje za javnost VPSCG - Vaterpolo i plivački Savez Crne Gore\nSaopštenje za javnost VPSCG\nCrnogorska vaterpolo reprezentacija nastavila je trend sjajnih rezultata na velikim takmičenjima, a direktan prolazak u polufinale Evropskog prvenstva u Budimpešti potvrda je svega toga.\nKao i do sada, vlada ogromno interesovanja za praćenje polufinalnih utakmica, i utakmica za medalje. Mađarski vaterpolo savez je uoči šampionata podijelio svim savezima određenu kvotu karata, riječ je o 100 ulaznica, koje je vaterpolo i plivački savez Crne Gore kupio i podijelio zainteresovanim navijačima, koji su ranije izrazili želju da prate završne mečve.\nUlaskom Crne Gore u polufinale Evropskog prvenstva, čime se stekla mogućnost za osvajanje jedne od medalja, Vaterpolo i plivačkom savezu Crne Gore stigli su zahtjevi za obezbjeđivanje velikog broja dodatnih karata. Kao i na prethodnim velikim takmičenjima, Savez je činio sve što mu je u moći da obezbijedi dodatni broj karata, stoga se i obratio organizatoru koji je izašao u susret sa svega 40 dodatnih ulaznica. Dakle, tu više nije u pitanju spremnost, angažovanost i želja Saveza da se udovolji svim zahtjevima naših navijača, pa da ih kupi i po drastično većim cijenama, već nemogućnost da se dođe do istih.\nMađari, kao organizatori, su izuzetno rigorozni, nivo organizacije takmičenja, kao i obezbjeđenje kompleksa su na izuzetno visokom nivou. Stoga, upozoravamo i molimo sve one koji su planirali da gledaju završne mečeve šampionata, a nemaju kartu, da ne kreću na put, jer Savez nije u mogućnosti da ih obezbijedi! Naglašavamo, još jednom, Savez je prethodnih dana uradio sve što je u njegovoj moći, da obezbijedi koji kontigent karata više, međutim domaćin je odobrio uzuzetno malu količinu! Još jednom molimo sve one koji nemaju kartu, da ne kreću na put, jer Savez nije u mogućnosti da ih obezbijedi!


Popis divljih deponija, pa sredstva od države za njihovo uklanjanje - AgroFin\nNaslovna VESTI Popis divljih deponija, pa sredstva od države za njihovo uklanjanje\nMinistarstvo zaštite životne sredine uskoro bi trebalo da raspiše konkurs za dodelu sredstava gradovima i opštinama za čišćenje i uklanjanje divljih deponija na svojim područjima, to je najavila ministarka Irena Vujović dodajući da će krajem godine početi i izgradnja regionalnih reciklažnih centara.\nResorna ministarka je objasnila da je ministarstvo od lokalnih samouprava prvo tražilo da popišu divlje deponije, kako bi se dobila kompletna slika ovog problema. Jedan od uslova za dobijanje podrške na ovom konkursu biće da na gradskim deponijama postoje kapaciteti gde bi otpad sa divljih deponija mogao da se smesti.\nVujovićeva je takođe najavila da će se sanirati mesta na kojima su bile deponije i revitalizovati zemljišta koja se neretko nalaze u samom centru grada. Ministarka isto tako, ukazuje da se, u rešavanju problema čvrstog otpada, paralelno deluje na nekoliko koloseka kao i da se mnogo očekuje od regionalnih reciklažnih centara. Početak njihove izgradnje planiran je za kraj godine uz pomoć kredita Evropske banke za obnovu i razvoj.\nPrethodni tekstPRODUKTNA BERZA: Sve više terminskih ugovora za kukuruz, stagnacija cene soje\nSledeći tekstDržava podsticajima i povoljnim kreditima razvija vinogradarstvo i vinarstvo


Javne opomene za Press online zbog napada na Adama Santovca - Raskrikavanje\n13.01.2020. Raskrikavanje Adam Santovac, Foto: N1 screenshot\nNovinar N1 Adam Santovac bio je meta dva teksta na portalu Press online - „Adam Santovac - najveći lažov među novinarima“ i „Adam Santovac lažov“. Prvi je objavljen dva dana pre dokumentarca „Mega diplomac“, o studijama Nebojše Stefanovića na Megatrendu, a drugi tekst je objavljen dan nakon emitovanja.\nPortal je, kako kažu iz Komisije za žalbu, izneo niz spekulacija, glasina i nagađanja, kao i brojne neosnovane optužbe i klevete, uz pregršt uvreda - da je „moralna nakaza“, „lažov sa poremećenom orijentacijom“ itd.\n„Sve ove užasno uvredljive kvalifikacije i nepotkrepljene optužbe iznete su da bi se diskreditovao Santovac i njegovo istraživanje u vezi sa radom Megatrend univerziteta, u čiju zaštitu staje redakcija portala (Press online, prim. aut)“, navodi se u odluci komisije.\nU drugom tekstu, nakon što je „Mega diplomac“ emitovan, Santovac je optužen da laže, namerno pogrešno tumači određena dokumenta, da je celu priču napravio sa namerom da se ponište diplome hiljada studenata „Megatrenda“ itd.\nKomisija je ocenila da je u oba slučaja prekršeno više odredbi Kodeksa novinara Srbije koji se odnose na istinitost izveštavanja, odgovornost novinara, poštovanje privatnosti, novinarsku pažnju i nezavisnost od pritisaka.\n„U ovom slučaju je, po svemu sudeći, interes izdavača uticao na neobjektivno izveštavanje o radu Adama Santovca, odnosno portal Press online je svoju odgovornost čitaocima podredio interesima izdavača”, navodi Komisija.\nInače, kako se navodi u impresumu ovog portala, izdavač je firma Online Media Solutions u vlasništvu Aleksandra Zeca. Ovaj sajt je i ranije objavljivao tekstove u kojima je napadao kritičare Miće Jovanovića i Megatrend univerziteta, koji se, sudeći po velikom baneru u zaglavlju, oglašava upravo na ovom portalu.\nKodeks je prekršio i tabloid Alo, zbog teksta „Alo došao u posed vrlo sumnjive doktorske disertacije funkcionerke SZS - Rektorko, a da proverite i Anin doktorat?!”.\nU tekstu koji se bavi navodno sumnjivim doktoratom Ane Stevanović, članice Predsedništva Đilasove Stranke slobode i pravde, naveli su da je njena mentorka bila profesorka FDU Tijana Mandić koja je njena „politička koleginica, članica Predsedništva Đilasove partije”.\nKomisija navodi da se novinar Alo-a nije potrudio makar da utvrdi da je u vreme kada je Ana Stevanović doktorirala 2015. godine, Stranka slobode i pravde nije ni postojala, niti da je Mandić ikada bila u predsedništvu te partije. Profesorka nije ni pozvana da na optužbe odgovori, „što ukazuje da redakcija uopšte nije imala nameru da utvrdi istinitost navoda koje objavljuje”.\n„Poseban problem je i to što su protiv ugledne profesorke iznete su ozbiljne optužbe za korupciju, „potkrepljene“ potpuno neistinitim informacijama o njenom nepostojećem političkom angažovanju, a po svemu sudeći, samo zato što je bila mentor Ani Stevanović, protiv koje je, zapravo, usmeren tekst”, ističe Komisija i dodaje da je Mandić, kao osoba bez društvene i političke moći potpuno nezaštićena od ovako brutalnih napada na svoj integritet i dostojanstvo, „zbog čega Komisija ovaj slučaj smatra posebno drastičnim prekšajem Kodeksa“.\nPrekršena su pravila koja se odnose na istinitost izveštavanja, novinarsku pažnju i poštovanje privatnosti.


Finansijska realizacija Projekata i Programa kojima upravlja JUP - Jedinica za upravljanje projektom / Project Implementation Unit\nVlada Republike Srbiji osnovala je Društvo s ograničenom odgovornošću za upravljanje Projektom Istraživanje i razvoj u javnom sektoru, sa ciljem sprovođenja Projekta Istraživanje i razvoj u javnom sektoru.\nProjekat se odnosi na investicije, odnosno modernizaciju postojećih istraživačkih objekata i infrastrukture, uspostavljanje novih naučnih centara, izgradnju stanova za studente i mlade naučnike i modernizaciju akademske računarske mreže.\nPored ovog Projekta, „JUP Istraživanje i razvoj“ d.o.o. Beograd sprovodi i „Program modernizacije škola“ i „Regionalni program stambenog zbrinjavanja“ u Republici Srbiji.\nIstraživanje i razvoj u javnom sektoru (R&D)\nOstvarena realizacija projektnih aktivnosti u 2015. godini iznosi 12 miliona evra. Kao rezultat sprovedenih nabavki tokom protekle godine, realizacija u 2016. godini je znatno veća i iznosi oko 17 miliona evra.\nProcenjena finansijska realizacija projekta Istraživanje i razvoj u javnom sektoru za sledeću godinu iznosi 27 miliona evra.\nPromoter projekta Program modernizacije škola je Ministarstvo prosvete, nauke i tehnološkog razvoja, koje je od 2010. godine do 2013. godine upravljalo projektom. Od 2014. godine Jedinica za upravljanje projektom „ Istraživanje i razvoj“ d.o.o. Beograd preuzima upravljanje projektom.\nOd 2010. godine do 2014. godine realizovano je ukupno 12,8 miliona evra, što je 5,2 % ukupne vrednosti programa godišnje. Godine 2015. realizovano je 3,9 miliona evra, dok je 2016. realizovano 9 miliona evra, što je skoro 20% ugovorenog programa. Na osnovu aktivnosti iz tekuće godine, očekivana realizacija 2017. godine biće 20 milona, odnosno 40% vrednosti Program modernizacije škola .\nRegionalni program stambenog zbinjavanja u Republici Srbiji je zajednički višegodišnji program Republike Srbije, Bosne i Hercegovine, Republike Hrvatske i Republike Crne Gore, koji u Srbiji sprovodi „JUP Istraživanje i razvoj“ d.o.o. Beograd u saradnji sa Komeserijatom za izbeglice i migracije. Kada je ovaj projekat u pitanju, 2015. godine sprovedene su nabavke u vrednosti od milion evra , dok je 2016. godine rezultat pozitivniji, realizovane su nabavke u vrednosti 10 miliona evra. Procenjena realizacija za 2017. godinu, a na osnovu aktivnosti iz 2016.godine, je 44 miliona evra.


Leskovcu ponovo pripalo priznanje za pristupačnost – Info Centar Juga\nZaštitnik građana je lokalnoj samoupravi grada Leskovca ponovo dodelio priznanje za doprinos razvoju svih oblika pristupačnosti.\nJuče je u Beogradu održana dodela ovih priznanja, a Leskovcu je pripala povodom rekonstrukcije zgrade Centra za socijalni rad koja je pored uređenja fasade i unutrašnjosti obuhvatila postavljanje rampe i lifta za osobe za invaliditetom.\nPodsetimo, rekonstrukcija vredna 44 miliona dinara završena je jula 2019. godine i zahvaljujući izvedenim radovi osobe sa invaliditetom mogu da posete Centar, što nisu mogle od osnivanja ove ustanove.\nZaštitnik građana Zoran Pašalić je u uvodnom obraćanju tokom dodele nagrada gradovima, opštinama i gradskim opštinama koje su najviše doprinele razvoju svih oblika pristupačnosti u 2019. godine istakao da se osobe sa invaliditetom svakodnevno suočavaju sa preprekama pri kretanju, korišćenju javnog prevoza, kao i ostvarivanju prava na informisanje i komunikaciju. Pašalić je naglasio da je u svom radu primetio da su neretko nepristupačne upravo ustanove i institucije kojima građani treba da pristupe kako bi ostvarili svoja elementarna prava, kao što su centri za socijalni rad, domovi zdravlja, filijale i ispostave RF PIO, opštinske/gradske uprave i dodao da na to stalno ukazuje nadležnim organima.\nU ime grada Leskovca priznanje je primio Žarko Bogatinović, narodni poslanik.


Tomislavu Nikoliću srezana naknada i povećana penzija, a evo kolika su mesečna primanja srpskih ministara - Infobrif\nObjavljeno 1.02.2019. u 08:52\nOd novembra prošle godine, Tomislavu Nikoliću je, kao i svim penzionerima u Srbiji, penzija povećana, ali mu je zato srezana naknada koju prima kao bivši šef države. Tehnički gledano, samo mu se promenila struktura prihoda, jer i dalje mesečno dobija oko 97.000 dinara, pišu Novosti.rs.\nOvi podaci dobijaju se poređenjem prethodnog i poslednjeg izveštaja o imovini koje je aktuelni predsednik Kancelarije za saradnju sa Rusijom i Kinom dostavio Agenciji za borbu protiv korupcije. A u četvrtak je istekao rok da funkcioneri, čiji se imetak značajno promenio u 2018, dostave nove podatke.\nZakon propisuje da svi koji obavljaju javnu funkciju, kao i oni koji su u kategoriji bivših manje od dve godine, treba da dostave izveštaje do 31. januara ako se njihova imovina lane uvećala ili smanjila za oko 4.500 evra. Uprkos tome, pokazalo se da funkcioneri šalju raporte čak i kad se prihod promeni za svega nekoliko stotina dinara.\nTomislav Nikolić dobio tri pomoćnika\nTako je i Tomislav Nikolić poslao izveštaj u kojem se vidi da od 1. novembra dobija penziju od 86.358, a ranije je primao 71.909 dinara. Istovremeno, mesečna naknada, koja mu pripada kao bivšem predsedniku Srbije, sa 25.575 dinara pala je na 10.924. Jer, bivši šef države, ako je penzioner, ima pravo na razliku od penzionerskog iznosa do 80 odsto predsedničke plate.\nKad je reč o članovima Vlade, na sajtu Agencije u četvrtak su bili „okačeni“ izveštaji ministara pravde i finansija Nele Kuburobić i Siniše Malog.\nKuburovićeva je prijavila da sad prima 97.014 dinara, a imala je 91.666, dok je zarada Siniše Malog – 93.266 dinara.\nNela KuburovićPenzijaPlataSinuiša MaliTomislav Nikolić\nGvaido: Stupio sam u kontakt sa Madurovim saveznicima, Rusijom i Kinom


Italija: Odbijanje Malte da primi migrante "nehumano"\nJun 22, 2018 23:01\nItalijanski ministar saobraćaja Danilo Tonineli objavio je to na svojoj Fejsbuk stranici uz fotografiju imejla od malteških oružanih snaga u kojem se kaže da brod "Lajflajn" nije u situaciji spasavanja, prenosi Rojters.\nMalteška vojska takođe je navela da brod nije zatražio pomoć.\nItalijanski ministar unutrašnjih poslova Mateo Salvini izjavio je ranije danas da bi Malta trebalo da dozvoli da spasilački brod, na kom se nalazi 224 migranata, pristane u njihovu luku jer se nalazi u vodama Malte.\nSalvini je juče poručio da neće dozvoliti da brod nemačke nevladine organizacije, koji plovi pod holandskom zastavom, uplovi u italijanske luke navodeći da on nije smeo da primi migrante za čije spasavanje je italijanska obalska straža odredila kolege iz Libije.\nSalvini tvrdi da je akcija spasavanja migranata sprovodena u vodama Libije, što nemačka organizacija demantuje, prenosi AP.\nAmerička agencija primećuje da je ovaj slučaj sličan onom sa migrantima na brodu "Akvarijus" koji su se, na kraju, iskrcali u Španiji.


Jovanović: Ako Amerika zahteva poštovanje Rezolucije 1244 znači da priznaje da je Kosovo u Srbiji - Kosovo Online\nJovanović: Ako Amerika zahteva poštovanje Rezolucije 1244 znači da priznaje da je Kosovo u Srbiji\n10. Jun 2021. • 21:04\nDiplomata Vladislav Jovanović za Sputnjik kaže da "Amerika prvo sebe pogleda u ogledalo i vidi u čemu je sve prekršila Rezoluciju 1244 svojim ponašanjem na Kosovu i Metohiji i priznanjem lažne države, pa tek onda da donosi uredbe o sankcionisanju onih koji, kako su istakli, ugrožavaju primenu bilo kog sporazuma o regionalnoj bezbednosti, miru, saradnji ili međusobnom priznanju uključujući i Rezoluciju 1244“.\nOvo je komentar dugogodišnjeg diplomate pri Ujedinjenim nacijama na novu uredbu koju je doneo Vašington, a u kojoj se traži sankcionisanje svih koji su umešani u „kršenja ili akcije“ kojim se opstruiše sprovođenje međunarodnih sporazuma povezanim sa Zapadnim Balkanom“.\n„Mi ni ne znamo više koje je pravo lice Amerike. Čini se da ih ima više. Postoji jedno lice koje treba da se ogleda u ogledalu međunarodnog prava jer je ono ogledalo za sve nas. A to što pokušava nekim svojim odlukama i uredbama da menja međunarodno pravo i činjenice o Kosovu nešto je na šta Amerika ne sme da se poziva jer je od njenog tumačenja moćnije - međunarodno pravo,“ kaže Jovanović.\n„Nisam mnogo uveren da je američki Kongres kada je donosio ovu uredbu uopšte imao u vidu Povelju UN i obaveze koje Amerika ima prema UN i njenim odlukama. Deluje kao da ne postoji ništa što njih obavezuje prema UN i da sami mogu da uređuju politiku na Balkanu kako oni hoće,“ ističe Jovanović.\nAmerika je, kako ističe naš sagovornik, obavezujuću Rezoluciju 1244 SB UN prekršila i to u glavi sedam, po kojoj su sve države članice i države koje nisu članice i svi entiteti širom zemljine kugle obavezni da se pridržavaju tog dokumenta, pod pretnjom upotrebe sile.\n„A šta je uradila Amerika?! Pre svega svojim delovanjem nije obezbedila punu bezbednost za povratak proteranih Srba sa Kosova i Metohije. Vratilo se samo nekoliko hiljada od 250.000 proteranih, a i oni koji su se vratili izloženi su zlostavljanju, paljenju kuća i tako dalje,“ napominje Jovanović.\nDruga stavka koje je prekršena, tiče se povrataka do 1.000 pripadnika srpske policije i carinika na Kosovo i Metohiju radi obezbeđivanja administrativnih prelaza i zaštite srpskih manastira.\n„Oni su to preneli u ruke komandanata Kfora da o tome odlučuju, drugim rečima, taj povratka srpske policije zavisi od njihove dobre volje. To nisu smeli da urade jer Rezolucija obavezuje ko će to da izvrši, a ne da se prepusti diskrecionoj oceni komandantu Kfora. Ove dve ključne stvari iz Rezolucije 1244 nisu ni pokušali da izvrše“, podseća naš sagovornik.\n„Umesto toga oni su u međuvremenu formirali tzv. bezbednosne snage Kosova i sada ih naoružavaju i pretvaraju u vojne snage. Najgore kršenje ovog dokumenta odnosi se na jednostrano proglašavanje nezavisnosti tzv. države Kosovo od strane grupe Albanaca u njihovoj lokalnoj Skupštini. To se suprotstavlja sa ključnom odredbom Rezolucije 12 44 koja na dva mesta potvrđuje suverenitet Srbije nad Kosovom i Metohijom dok se ne nađe konačno rešenje“, ističe Jovanović.\n„Na bazi svega toga oni vrše neodobreni pritisak od strane UN na Srbiju da prizna takozvanu državu Kosovo i novu realnost koja je protivzakonita realnost i da kroz ovaj dijalog traže uzajamno priznanje kao rešenje. Sve je ovo suprotno duhu i slovu Rezolucije 1244,“, zaključuje naš sagovornik.\nVladislav Jovanović Rezolucija 1244 Sjedinjene Američke Države\nVladislav Jovanoviç Nema rezolucija 1244\nIbrahimi: Bajdenova uredba šalje poruku svim liderima da nema mesta za političke igre\nPolitički analitičar Iljir Ibrahimi ocenio je da urerba američkog predsednika Džoa Bajdena o proširenju vanrednih mera na Zapadnom Balkanu pokazuje koji su interesi da Amerike u regionu, prenosi Ekonomija onlajn.\nAnđelković: Bajdenova uredba je pokušaj zastrašivanja\nDuhanaj: Bajdenova poruka Kosovu i Srbiji da prestanu sa destrukcijom


BIM platforma - Global Security\nSublimirajući veliko iskustvo, potrebe korporativnih organizacija, mikro, malih i srednjih pravnih lica i rezultate naučno istraživačkog rada, ekspertski tim S4 GloSec Globalna bezbednost doo je razvio model platforme koja predstavlja temelj rada svakog menadžera bezbednosti, menadžera rizika i bilo kojeg menadžera u lancu upravljanja organizacijom ili njenim delom.\nNaime, platforma je registrovana pod nazivom Bezbednosna Integralna Multimodalna platforma (BIM platforma)\nBezbednosna jer se odnosi na poslove bezbednosti koji se obavljaju ili se mogu obavljati u organizaciji. Organizacija ima mogućnost da “uključi” one segmente bezbednosti za koje ima potrebu. U slučaju da se sa povećanjem obima posla, proširenjem delatnosti ili usled drugih okolnosti, javi potreba za upravljanjem, do tada, neprimenjivanog segmenta bezbednosti, menadžer veoma jednostavno “uključuje” neophodni segment bezbednosti i prilagođava ga postojećim uslovima poslovanja.\nIntegralna jer objedinjuje sve aspekte bezbednosti. Platforma omogućava da se izrade i posebni segmenti bezbednosti, u skladu sa zahtevima klijenta. Integracija poslova bezbednosti podrazumeva njihovu međosobnu povezanost u funkcionalnom i logičkom smislu. Takođe, podrazumeva i smanjenje problema usled dupliranja zahteva u skladu sa različitim zakonima.\nMultimodalna jer omogućava korisniku upotrebu samo onog ili onih segmenata bezbednosti koji su aktuelni prema zakonskim zahtevima ili potrebama organizacije. Takođe je moguće, opredeliti upravljanje poslovima bezbednosti prema projektnim zahtevima (npr, nova gradilišta, objekti, i sl).\nPlatforma omogućava komunikaciju između menadžera različitog nivoa upravljanja. Omogućava obaveštavanje o nastupajućim aktivnostima, prijem informacija iz drugih sistema u organizaciji (u skladu sa stepenom tajnosti), praćenje planskih aktivnosti i upozoravanje na njih, obaveštavanje o aktivnostima koje su u kritičnom periodu izvršenja, izveštavanje o realizaciji pojedinih procesa ili aktivnosti, itd. Posebna vrednost platforme jeste u tome što menadžerima omogućava upravljanje rizikom u pojednim procesima, segmentima i aktivnostima.\nPlatforma će biti dostupna u On-line verziji, sa potpuno zaštićenim podacima. Pravo pristupa ima samo korisnik, a po posebnom odobrenju administator platforme.


BLIC: Na ulasku u Srbiju merenje temprature i uputstvo - IndeksOnline.rs\nNaslovna srbija Beograd BLIC: Na ulasku u Srbiju merenje temprature i uputstvo\nBLIC: Na ulasku u Srbiju merenje temprature i uputstvo\nBEOGRAD – Svi koji ulaze u Srbiju, bez obzira da li su stranci ili naši građani na granici dobijaju zdravstveno upozorenje i meri im se telesna temperatura, a svaki sumnjiv slucaj na koronu, pravo sa granice će biti upućen u kovid ambulantu, piše “Blic”.\nKako je objavljeno na sajtu lista, ovo pravilo važi od kada je pojacan zdravstveni nadzor na granicama, a što je pocelo da se primenjuje ovih dana, odnosno od kako je korona buknula u zemljama u okruženju, a gde trenutno boravi određen broj naših građana na letovanju.\nPrema saznanjima Blica, oni sa simptomima korona virusa, kojima se meri temperatura i koji su samim tim i sumnjivi na kovid 19, biće upucivani u kovid ambulante. Tamo će im biti urađeni pregled, rendgen pluća, kao i testiranje na ovaj virus, a po potrebi i hospitalizacija.\nSvaki naš građanin dobiće i zdrastveno upozorenje, koje izdaju Ministarstvo zdravlja Srbije i Institut za javno zdravlje Srbije “Dr Milan Jovanovic Batut”.\nTakode, obavezno je nošenje maski u zatvorenim prostorijama, i ukoliko neko oseti simptome infekcije organa za disanje, medu kojima spadaju povišena temperatura, kašalj, kijavica, curenje iz nosa, potrebno je odmah da stavi masku, izbegava kontakte sa drugim osobama i javi se telefonom epidemiologu instituta ili zavoda za javno zdravlje.


FoNet portal :: Mladi i mediji :: Inkluzija je nešto drugo\nsreda, 19. jan 2022.\nMeđunarodni dan osoba sa hendikepom\nInkluzija je nešto drugo\n03. 12. 2021. 17:37 | FoNet | Katarina Tomović\nBEOGRAD - Mediji o mladima sa hendikepom govore uglavnom samo 3. decembra, kada se obeležava Međunarodni dan osoba sa hendikepom, rekla je danas FoNetu portparolka Udruženja studenata sa hendikepom Katarina Kel i ocenila da se oni tada u medijskom izveštavanju prikazuju kao bespomoćni, dok se njihovi uspesi predstavljaju kao herojski.\nOd uspeha koji bi trebalo da se podrazumevaju, poput završetka fakulteta ili srednje škole, pravi se vest i oni se predstavljaju kao heroji zbog toga što su završili fakultet ili se bave sportom, objasnila je ona u serijalu razgovora o odnosu mladih i medija.\nPrema njenim rečima, mladi sa hendikepom se često predstavljaju kroz stereotipe, pa se tako za njih misli da nemaju toliku potrebu za druženjem, izlascima i da su više fokusirani na učenje i porodicu.\n"Participacija osoba sa hendikepom u omladinskom aktivizmu je veoma slaba, jerosobe sa hendikepom, kao i u nekim drugim oblastima, više imaju ulogu da se slikaju kako bi se neka organizacija predstavila kao inkluzivna i senzibilisana", ukazala je Kel.\nIzvršni direktor Udruženja Milan Janković napominje da je najveći broj aktivnosti u okviru kojih su ciljna grupa mladi sa hendikepom nepristupačan, a čak i kada su pristupačne, nisu u dovoljnoj meri promovisane.\nPrema njegovom viđenju, "zbog nedostatka senzibiliteta i znanja, veliki broj aktivnosti je koncipiran tako da ne daje mogućnost mladima sa hendikepom da ravnopravno budu uključeni, odnosno da ravnopravno učestvuju kao svi ostali mladi".\nOnda se sporadično na nivou lokalnih zajednica organizuju aktivnosti koje su navodno u kontekstu socijalne inkluzije, a zapravo nemaju veze sa njom, ocenio je Janković i predočio da postoje brojne barijere sa kojima se mladi sa hendikepom suočavaju.\nKako je objasnio, "postoji smanjena spremnost organizatora ili čak vršnjaka da ravnopravno prihvate mlade sa hendikepom kao učesnike u druženju ili nekoj kompleksnijoj aktivnosti, a tu su i očekivanja da neka mlada osoba sa hendikepom može da ispuni sve uslove".\nDrugi vid su fizičke barijere, oličene u organizovanju aktivnosti u prostoru koji nije pristupačan ili nije funkcionalno pristupačan svima, dodao je Janković i pozvao se na primer žurki ili drugih kulturnih i zabavnih događaja koje se održavaju u nepristupačnim objektima.\nTo mlade sa hendikepom stavlja u neravnopravan položaj, naglasio je Janković na tribini povodom Međunarodnog dana osoba sa hendikepom i zaključio da inkluzivnost podrazumeva mnogo više od onoga što šira zajednica podrazumeva pod tim pojmom. (kraj) zvs/kt\nOvu specijalizovanu produkciju Novinske agencije FoNet podržava Švedska, u okviru programa Beogradske otvorene škole "Mladi i mediji za demokratski razvoj".\nSRBIJA mediji fonet mladi milan janković katarina tomović katarina kel\nNastavak 30. januara\nVučić najbolji kandidat


februar 22, 2021 - 9:06 pre podne Kod vijesti : 1117621 Izvor : ABNA24 Link:\nABNA24:– Generalni direktor Međunarodne organizacije za atomsku energiju IAEA stigao je u Teheran sinoć, a danas se sastao s čelnikom Organizacije za atomsku energiju Islamske Republike Iran, Ali Akbarom Salehijem.\nPregovori između dvije strane započeli su prije oko sat vremena, s njihov cilj je koordinacija simultarne implementacije „Zakona o strateškoj akciji za ukidanje sankcija i zaštitu interesa iranske nacije“ i sigurnosnih aktivnosti Agencije.\nRafael Grossi će se danas sastati i s iranskim ministrom vanjskih poslova Mohammadom Džavadom Zarifom.\nOvo je njegova druga posjeta Iranu u posljednjih šest mjeseci, a povod ovoga puta je namjera Irana da odustane od primjene Dodatnog protokola vezano za nuklearni sporazum, ukoliko Sjedinjene Američke Države odmah ne ukinu sankcije Iranu.\nIran je postavio ultimatum novoj američkoj administraciji ističući da neće poštivati sporazum ukoliko ga nijedna druga potpisnica ne bude poštivala.\nŠef iranske diplomatije jutros je u intervjuu za Press TV rekao da je Islamska Republika spremna na pregovore i oživljavanje historijskog nuklearnog sporazuma, samo u slučaju ako i ostale potpisnice budu ispunjavale svoje dužnosti, među kojima je i ukidanje sankcija.


Air Montenegro novi naziv brenda avio-kompanije ToMontenegro – Bankar.me\nAvion Lovćen 1996. godine\n2 weeks ago AVIO SAOBRAĆAJ, Članci, CRNA GORA, SVE VIJESTI Leave a comment\nIstiču da kvalitetno brendiranje treba da se oslanja na strukom vođeni, interdisciplinarni proces.\n– Izbor vizuelnog identiteta, koji je sam po sebi bio mnogo teži zadatak, kako za realizaciju tako i stručnom žiriju za odabir, nije sa aspekta tehničke primjenjivosti i specifikacija prepoznat u ponuđenim rješenjima. Zato je kompanija To Montenegro odlučila da raspiše međunarodni nagradni konkurs za izradu loga.\nMeđunarodnim konkursom ujedno počinje i globalna marketinška promocija brenda Air Montenego i cilj je da odabrano rješenje vizuelnog identiteta bude ambasador Crne Gore i na nebu i na svjetskim aerodromima – navodi se u saopštenju.\nKonkura je dostupan na linku.\nPOJMOVIair montenegro To Montenegro tomontenegro air montenegro\nPrevious Generali Grupa ostvarila 70,7 milijardi eura premije u 2020.\nSljedeći Rovčanin najavio prodaju luksuznih auta: 130 vozila u EPCG, godišnje trošeno 200.000 eura za gorivo\nPavle Ljesar i Ana Tošanović Radunović novi članovi Odbora direktora ToMontenegra


GLIC pozdravlja odluku UEFA – GayEcho\nGej lezbejski info centar pozdravlja odluku Evropske fudbalske unije da kazni Crvenu zvezdu zatvaranjem severne tribine stadiona „Rajko Mitić“ i novčano sa osam hiljada evra, zbog homofobičnog transparenta.\nApelujemo na rukovodstvo Crvene zvezde, Fudbalski savez Srbije, ali i drugih fudbalskih i sportskih klubova i udruženja da obrate veću pažnju u sprečavanju govora mržnje i poruka mržnje na sportskim tribinama, kako u inostranstvu, tako i na domaćem terenu.\nPoruke mržnje upućene LGBT populaciji, ali i drugim manjinama, naročito nacionalnim i verskim se mogu često videti i čuti na domaćim stadionima, ali izostaje oštrija reakcija Fudbalskog saveta Srbije, čime se doprinosi da se takvo ponašanje toleriše i ponavlja.\nZahtevamo od resornog Ministarstva omladine i sporta, ministra Vanje Udovičića, kao i sportskih saveza da učine više na suzbijanju mržnje i nasilja na sportskim terenima i pokretanje kampanje protiv huliganizma, koja će rezultirati da sportski tereni postanu sigurno mesto bez nasilja i mržnje.\n« U VB održano prvo gej venčanje dva muslimana, a u Indoneziji…\nU Brazilu počela prodaja testova na HIV u apotekama »


Srebrenica: Saradnjom spriječiti zloupotrebe\nčetvrtak, 27 februar 2014 14:46\nSrebrenica - Zamjenik načelnika opštine Srebrenica Biljana Rakić izrazila je skeptičnost u rezultate četvrte faze projekta obnove regije Srebrenica, ukoliko UNDP, koji realizuje taj projekat, ne ostvari bolju saradnju sa opštinama i nastavi dosadašnju praksu netransparentnog rada.\nPrije tri dana u Banjaluci je objavljen početak četvrte faze projekta obnove srebreničke regije, koji će trajati do 2016. godine, zahvaljujući finansijskim sredstvima Vlade Holandije od 3,5 miliona evra.\nOvaj projekat se, osim Srebrenice, odnosi i na opštine Bratunac i Milići, a njegovu prvu fazu UNDP počeo je 2003. godine.\nRakićeva je rekla da će se četvrta faza projekta u najvećoj mjeri odnositi na razvoj poljoprivrede, ulaganja u proširivanje i dalji razvoj mljekarstva, voćarstva i ovčarstva na ovom području, što ima za cilj unapređenje ekonomskog razvoja, privatnog sektora i javno-privatnog partnerstva.\nOna je pozvala UNDP da ostvari bolju saradnju sa lokalnim zajednicama i njihovim stručnim službama za određene oblasti, da bi se uradile i ažurirale baze podataka o poljoprivrednim resursima, dosadašnjim ulaganjima i donacijama, koje su pojedina domaćinstva dobila od raznih međunarodnih i domaćih donatora, što treba da bude podloga za dalje planiranje i ulaganje.\nRakićeva je istakla da su mnoge dosadašnje donacije UNDP-a i drugih organizacija zloupotrijebljene, da zbog malverzacija mnoga ulaganja nisu dala nikakve rezultate i da postoji sumnja u korupciju u nekim slučajevima prilikom odabira korisnika donacija.\nPrema njenim saznanjima, bez saradnje sa opštinskim službama, UNDP je prošle sedmice podijelio 16.000 sadnica šljive i određenu količinu tih sadnica pojedinci su istog dana prodavali na bratunačkoj pijaci za jednu marku po komadu.\n"Da bi se spriječile takve pojave, a pojedinci koji zloupotrijebe donacije sankcionisali i onemogućili da ponovo dobiju neku vrstu pomoći, potrebno je ostvariti koordinaciju i voditi preciznu evidenciju korisnika raznih vrsta podsticaja i rezultata koje postižu", smatra Rakićeva.\nOna ističe da bi se time obezbijedila potpuna javnost rada, malverzacije svele na minimum, i postigli znatno bolji efekti projekta.\n"Pomoć za razvoj i donacije treba da dobiju oni koji zaista rade i ulažu, a ne oni koji tu pomoć zloupotrebljavaju i traže novu, a doniranu stoku, sadnice, sjemena ili mehanizaciju prodaju po cijenama znatno nižim od tržišnih", zaključila je Rakićeva.


Budućost koja obećava… | KriOvum Cell and Tissue Bank\nU inostranstvu se i danas kod mnogih bolesti primenjuju matične ćelije iz krvi pupčanika u cilju terapija.\nPrvenstveno se kod malignih oboljenja vrši terapija s matičnim ćelijama u onoj fazi bolesti kada su zbog primenjene hemioterapije i /ili zračenja, sopstvene matične ćelije organizma iscrpljene, ali se primenjuju i kod autoimunih bolesti, malignih odnosno nemalignih smetnji kod bolesti krvi, krvotvornih organa i sistema krvotoka. U toku su klinička ispitivanja na ljudima u SAD-u za tretman transplantacije autolognih matičnih ćelija kod cerebralne paralize.Tretman za šećernu bolest je takođe već prešao stadijum ispitivanja na životinjama i u toku su ispitivanja na ljudima u cilju kliničke primene.\nVeć postoji patentiran postupak za povećanje broja matičnih ćelija (ex vivo ekspanzija), i na mnogim mestima (na primer SAD-u i Francuskoj) se klinički primenjuju ekspandirane matične ćelije, tako da se javlja mogućnost šire upotrebe malog uzorka s malim brojem matičnih ćelija.\nNeverovatna dinamika laboratorijskih istraživanja i klinički pokušaji korišćenja krvi iz pupčanika pokazali su da su tretmani pacijenata matičnim ćelijama ogromna prilika za budućnost.\nPrema podacima Biol Blood Marrow transplant 2008., verovatnoća da će doći do transplantacije pre 25. godina iznosila je 1:300 000.\nDanas, u 20. godini života verovatnoća iznosi 1:1666, a u 75. godini života 1:217.


Sajam turizma u Frankfurtu - Budva.travel :Budva.travel\n- 16. 05 – 18. 05 - 17. maj, 2017. Turistička organizacija opštine Budva u saradnji sa Nacionalnom turističkom organizacijom Crne Gore, ostalim lokalnim turističkim organizacijama i turističkom privredom, predstavlja ponudu budvanske rivijere na sajmu kongresnog turizma, „IMEX“, koji se održava od 16. do 18. maja u Frankfurtu. Ovaj sajam predstavlja jedan od dva najznačajnija sajma iz oblasti kongresnog turizma u Evropi, koji, prema riječima organizatora, pruža uvid u trenutno stanje u MICE industriji koja je u porastu, o čemu govori i podatak da je sajam ove godine okupio najveći broj izlagača i posjetilaca do sada, oko 14.000 poslovnih posjetilaca, od toga 3.500 izlagača iz 150 zemalja.\nTokom tri dana trajanja sajma, na štandu Crne Gore planirano je održavanje oko stotinu sastanaka sa organizatorima događaja sa tržišta Njemačke, Rusije, Ukrajine, Češke, Italije, Poljske i dr. na kojima se predstavlja destinacija i mogućnosti za organizaciju događaja u Crnoj Gori.\nPrednost ovog tipa sajma je što pruža mogućnost direktnih sastanaka sa organizatorima MICE događaja i donosiocima odluka u međunarodnim kompanijama.\nPrema riječima stručnjaka, kompanije i dalje teže da kroz organizaciju raznih događaja poboljšaju svoje poslovne rezultate i efektnije komuniciraju sa zaposlenima, kupcima i poslovnim partnerima. Prema tome, učešće Budve na ovom sajmu je od izuzetnog značaja za dalji razvoj i unaprijeđenje poslovnog turizma, posebno iz ugla produžetka turističke sezone.\nNa štandu Crne Gore svoju ponudu predstavljaju i: “Montenegro Stars Hotel Group“, hoteli „Hilton Podgorica“ i „Centreville Hotel&Experiences“, kao i agencija „Meridian DMC”.


Tag: cvijić anđelka\n27.12.2019 u 10:22\nAnđelki Cvijić nagrada „Milan Bogdanović”\nNagradu „Milan Bogdanović” za 2019. godinu dobila je novinar, prevodilac i književni kritičar Anđelka Cvijić za kritički tekst o romanu Milisava Savića „Doktora Valentina Trubara i sestre mu Simonete povest čudnovatih događaja u Srbiji”. Tekst je štampan u „Srpskom književnom listu” u decembru 2018. godine, a roman je objavila izdavačka kuća „Agora”, Zrenjanin - Novi Sad. Nagrada „Milan Bogdanović” biće sutra uručena u Kulturno-prosvetnoj zajednici Srbije. Žiri je radio u sastavu Dušan Stojković, predsednik, Srba Ignjatović i Zoran Hr. Radisavljević.\nSlogan ovogodišnjeg, 53. međunarodnog, Beogradskog sajma knjiga – Neodoljiva… (nije teško pogoditi ko!) više je nego dokazan posetom koja, i pored visoke cene pojedinačne ulaznice od 220 dinara, nije razočarala izdavače. Nešto manje od 140.000 ljudi prošlo je za proteklih šest dana kroz Halu 1 i Halu 14 Beogradskog sajma, pokazujući još jednom da se knjiga kupuje posebno tih dana kada...


Pomoćnik ministra odbrane u poseti Grčkoj | Ministarstvo odbrane Republike Srbije\nPomoćnik ministra odbrane u poseti Grčkoj\nVršilac dužnosti pomoćnika ministra za politiku odbrane mr Milan Ranković boravi u službenoj poseti Republici Grčkoj, gde se u Atini sastao sa zamenikom ministra nacionalne odbrane Alkiviadisom Stefanisom.\nTokom susreta, razgovarano je o mogućnostima za dodatno unapređenje vojno-vojne, vojno-tehničke i saradnje u oblasti vojnog obrazovanja. U ime ministra odbrane Republike Srbije Aleksandra Vulina, pomoćnik ministra Ranković je uputio poziv ministru nacionalne odbrane Grčke Nikosu Panagiotopoulosu za zvaničnu posetu Srbiji do kraja godine.\nNa sastanku sa šefom Diplomatske kancelarije Ministarstva nacionalne odbrane Grčke ambasadorom Elefteriosom Angelopulosom, pomoćnik ministra Ranković potvrdio je opredeljenje Ministarstva odbrane Republike Srbije za unapređenje saradnje u okviru regionalnih inicijativa na prostoru jugoistočne Evrope u oblasti odbrane i bezbednosti. Naglasio je, takođe, da je za vreme grčkog predsedavanja Procesom saradnje ministara odbrane jugoistočne Evrope - SEDM (2017-2019) ostvaren napredak u promovisanju mira i stabilnosti u regionu, kao i da su srpska i grčka strana blisko sarađivale u organizaciji ministarskog sastanka SEDM u Beogradu u oktobru 2018. godine.\nTokom posete Grčkoj, pomoćnik ministra Ranković je u Larisi prisustvovao i ceremoniji primopredaje dužnosti predsedavanja Procesom SEDM između Grčke i Albanije.


Za razvoj turizma 30 kapitalnih projekata – Top Tvit\nObjavljeno 26. veljače 2020. 26. veljače 2020. autor Alex_admin_01\nZajednički nastup Golupca i Nove Moldave iz Rumunije na Sajmu turizma\nOpštine Golubac i Moldava Nova iz Rumunije zajednički su predstavili svoju raznovrsnu ponudu na štandu „Donje Podunavlje“ sa opštinama Negotin, Kladovo i Majdanpek, na ovogodišnjem 42. Međunarodnom sajmu turizma u Beogradu.\n0Piše: Lj. N. 25. februara 2020. 22.52\nSa Golubačkom tvrđavom, koja je obnovljena sredstvima EU i manastirom Tumane, opština Golubac je vodeća turistička destinacija na Dunavu, a dodatna podrška EU omogućiće upotpunjavanje turističke ponude. Do danas u ovoj podunavskoj opštini realizovano je oko 30 velikih i kapitalnih projekata u oblasti turizma, infrastrukture, lokalne putne mreže, kulture i sporta.\nPredsednik opštine dr Nebojša Mijović je ukazao da u proteklih četiri godine realizovano oko 30 velikih i kapitalnih projekata iz sredstava EU, od države Srbije i veći deo iz budžeta Opštine Golubac i donacija. Opštine Golubac i Moldava Nova u Rumuniji završili su projekat finansiran iz IPA fondova prekogranične saradnje Rumunija-Srbija vredan 2,3 miliona evra. Reč je o uspostavljanju graničnog prelaza trajektom na liniji Moldava Nova – Usije.\n– Ovo je prvo i premijerno učešće na Međunarodnom sajmu turizma u Beogradu, a radimo zajedno na obogaćivanju zajedničke turističke ponude za naše i druge građane, rekao je gradonačelnik rumunske opštine Moldava Nova Adrijan Torma.\nU toku godine i letnje turističke sezone na području opštine Golubac održavaju se mnogobrojne turističko-kulturne i sportske manifestacije među kojima su Sajam Dunava, Golubački kotlić, Prvenstvo Srbije i KUP Golupca u jedrenju na vodi i Festival istorijskog filma „Ispod površine“ koji će se ove godine po drugi put održati u ovom gradu na Dunavu.\nJoš jedna biciklistička staza i plaža\nKroz Golubac prolazi Dunavska biciklistička ruta EuroVelo 6 kojom godišnje prođe od 10 do 15 hiljada biciklista iz Evrope i naše zemlje, a u planu je i završetak gradnje biciklističke staze od naselja Vinci do Golubačke tvrđave u dužini od 12 kilometara, što će doprineti razvoju turizma. Posle jednog veka čekanja građani Golupca će konačno ovog leta dobiti svoju plažu na Dunavu.\nPrethodna objavaPrethodno Epidemiolog Zoran Radovanović\nSljedeća objavaSljedeće Važna lekcija za ceo svet


Arsenijević: Srbijom vladaju beskrupulozni bogataši, kao u Azerbejdžanu\nNemački dnevnik "Tagescajtung" (Tageszeitung) objavio je danas komentar srpskog pisca Vladimira Arsenijevića povodom održavanja takmičenja za pesmu Evrovizije u kojem se upoređuju Azerbejdžan kao ovogodišnji i Srbija kao ranije i domaćin takmičenja i zaključuje da je reč o zemljama u kojima vladaju "beskrupulozne klike novopečenih bogataša".\nU komentaru se podseća da je u beogradskom Tašmajdanskom parku podignut spomenik azerbejdžanskom predsedniku Hejdaru Alijevu koji je umro 2003. ali da je još "u jasnom sećanju rat sa oko 30.000 mrtvih i milion proteranih za koji je on (Alijev) odgovoran".\n"Obe zemlje su pobedile na Pesmi Evrovozije, Srbija 2007. (...) U Srbiji kao i u Azerbejdžanu vlada klika beskrupuloznih novobogataša, uz malu razliku da je Srbija bankrotirala, a Azerbejdžan postaje sve bogatiji", navodi srpski pisac.\nU tekstu se dodaje da su "obe zemlje čuvene po korupciji koja je prožela sve pore društva i po tome što sporne teritorije (Nagorni Karabah s jedne i Kosovo s druge strane) brane krvavim ratovima i posle ih izgube".\n"Azerbejdžan, kao i Srbija grčevito traga za identitetom primerenim vremenu i istovremeno su obe zemlje na svoj način nesposobne da se odvoje od prošlosti kada su bile neprijatelji demokratije. Jer i jednom i drugom društvu na temeljan način nedostaje razumevanje za ljudska prava. A legendarna je i homofobija oba društva", navodi se u komentaru.\nU tekstu pod nazivom "Galaksija evrokiča" Arsenijević navodi da je jasno zašto je takmičenje za Pesmu Evrovizije, "zlatni rudnik neukusa", kako je naziva, u obe zemlje izuzetno popularno.\n"Što se više udaljavamo od središta Evrope i krećemo ka njenoj ivici, to bleđe postaju takozvane evropske vrednosti. Strast za evrovizijsko takmičenje, pak, postaje sve veća", piše Arsenijević.\nPisac podseća da tokom održavanja takmičenja u Beogradu 2008. nije, doduše, bilo incidenata i napada na homoseksalnu publiku koja se tradicionalno u velikom broju okuplja na Pesmi Evrovizoje, ali dodaje da su već na narednoj gej-paradi u Beogradu učesnici "brutalno napadnuti".\nU tekstu se ukazuje i da se poslednjih meseci sve oštrije kritikuje Azerbejdžan zbog odnosa porema ljudskim pravima i postavlja pitanje da li takva država uopšte može da organizuje tako veliko i važno evropsko takmičenje.\n"Ali da li je iko 2008. ozbiljno pod znak pitanja doveo to što Srbija organizuje pesmu Evroviozije? Oni koji sada argumentuju time da je Srbija ipak demokratskija od Azerbejdžana, na žalost nisu u pravu. Srbije je jednostavno samo siromašnija od ove zakavkaske republike", smatra autor teksta.\nDodaje se da je odnos "Evrosonga prema poštovanju dobrog ukusa isti kao i odnos Azerbejdžana ili Srbije prema poštovanju ljudskih prava" jer je "ta mega-galaksija evro-kiča duboko antievropska manifestacija koja propagira konzervativnu, beskrajno konvencionalnu i tupavu estetiku i to ne samo u muzičkom smislu".\n"Njom se podržava stanje duha i pogled na svet u kojima se uz neizbežno mahanje državnim zastavama uporno igra na nacionalnu i etničku kartu. Zato ni ne razumem one koji kritikuju (to što se Pesma Evrovizije održava u Bakuu). Kuga ili kolera? Ili da se promeni ravan poređenja - Godzila sreće King Konga. Budite iskreni, može li biti ičega uzbudljivijeg i zabavnijeg", piše Arsenijević.